Жоанна Лиллис: Ўзбекистон – ижобий қадамлар ташлаётган камсонли мамлакатлардан бири - UzAnalytics\n“Ўзбекистон айни вақтда жадал ислоҳотларни амалга оширмоқда ва у минтақада етакчи бўлиш ва бошқаларга намуна кўрсатиш учун ажойиб имкониятга эга”, – дейди Қозоғистонда яшаб ижод қилаётган журналист Жоанна Лиллис.\nУнинг Марказий Осиё ҳақида ёзган мақолалари “The Guardian”, “The Economist” ва “The Independent” нашрларида эълон қилинган. “Dark Shadows Inside the Secret World of Kazakhstan” (“Қора кўланкалар: Қозоғистон махфий дунёси ичида”) китоби муаллифи.\n− Ўзбекистонда айни пайтда амалга оширилаётган ислоҳотлар ҳақида фикрингиз қандай? Сизнингча, Ғарб мамлакатлари ниҳоят Ўзбекистондаги ислоҳотларга ишона бошладими?\n− Мен айни вақтда Ўзбекистонда амалга оширилаётган ислоҳотлар мамлакат ва унинг халқи учун ўта ижобий аҳамиятга эга, деб ҳисоблайман. Шавкат Мирзиёев 2016 йилда ҳокимиятга келганидан бери чиндан ҳам юксак ва узоқни кўзлаган дастурни амалга оширишга киришди, ислоҳотлардан мақсад Ўзбекистонни модернизация қилиш, Каримов даврида орттирилган мероснинг айрим номақбул унсурларини бартараф қилиш, сиёсий, иқтисодий, ижтимоий ва халқаро соҳаларда кўпроқ ошкораликка эришишдан иборатдир.\nЎзбекистонни қора бозордан халос қилган валюта ислоҳотидан тортиб, пахта далаларида мажбурий меҳнатни йўқ қилиш борасидаги муваффақиятли саъй-ҳаракатлар – барчаси чиндан ҳам ҳайратланарли бўлди. Ушбу иккала муаммо ҳам Совет даврининг қолдиқлари эди, уларнинг йўқ қилиниши мамлакатдаги аҳвол ҳақиқатан ҳам ўзгараётганининг ёрқин намунасидир. Сўнгги ўн йилликларда ўзбек халқини муаммолар гирдобига ташлаган буйруқбозлик иқтисодиёти принципларини қўпориб ташлаш ҳамда Ўзбекистонни мен одамлар фойда кўришига ишонаётган бозор иқтисодиёти йўлига олиб чиқишга қаратилган солиқ ислоҳотидан тортиб, қишлоқ хўжалиги ва яна бошқа ислоҳотларгача бўлган ииқтисодий ўзгаришлар ўтказилди. Ислоҳотларнинг шахдам суръати одамни лол қолдирмоқда – ҳукумат бошқа мамлакатлар ўн йиллар давомида эришган нарсаларга бир неча йилда эришишга интилмоқда.\nТабиийки, бу – ўта мураккаб жараён ва бу йўлда тўсиқлар, айниқса, ислоҳотларга тўсқинлик қилаётган манфаатдор шахслар бор, чунки улар мавжуд вазиятдан фойда кўради. Айрим бундай кишилар сиёсий ва иқтисодий ҳокимиятдаги лавозимларидан четлаштирилди, аммо ҳокимият ҳозир унинг тепасида ва сийловида бўлган шахслар фойдасига хизмат қиладиган таниш-билишчилик капитализми қарор топмаслиги учун эҳтиёт бўлмоғи шарт, деб ҳисоблайман. Мен бу ўринда Тошкент шаҳри ҳокими Жаҳонгир Ортиқхўжаев билан боғлиқ бизнес доираларининг Tashkent City қурилишидаги манфаатлари аралашувини назарда тутяпман. Албатта, у ҳоким этиб тайинланганидан сўнг “Akfa Group”нинг кундалик бошқарувидан кетди, аммо унинг акцияларини сотмаганини ҳам айтди. Тошкент шаҳар ҳокимлигига иши юришиб турган иш одамини тайинлаш ва Ўзбекистондаги шаҳар ва қўрғонларнинг узоқ йиллар давомидаги ланж бошқарувидан воз кечиш дадил қарор бўлди, бироқ айни чоқда ҳукумат манфаатлар тўқнашувига йўл қўймаслик учун ўта эҳтиёткор йўл тутиши лозим. Яна ҳукумат ислоҳотларни охирига етказиши керак деб ҳисоблайман, чунки бундай дадил ҳаракатлар қилинаётган жойда ҳаракатлантирувчи қувватнинг тугаб қолиш хавфи бор. Масалан, Ўзбекистон ватандошлари ҳалигача мамлакат ичкарисида нақд пулга валюта сотиб олиш имкониятига эга эмас. Нега? Бунга ишонарли бир сабаб йўқ, бозор иқтисодиёти шароитида уларга бу имконият берилиши керак. Шу тариқа ҳукумат пахта ва мажбурий меҳнатни бутунлай йўқ қилиши, пахта етиштириш моделини – пахтага режа белгилаш билан бозор иқсодиёти қанчалик мувофиқ келишини пухта ўйлаб кўриши лозим. Бошқа устувор вазифалар, жумладан, кичик ва ўрта бизнесни ривожлантириш, чуқур илдиз отиб кетган коррупцияни йўқ қилиш – ғаразли манфаатларга қарши кураш зарурлиги ҳисобга олинса – бир ҳамлда билан ҳал этадиган иш бўлмаслиги тайин.\nПрезидент Мирзиёев, сиёсий нуқтаи назардан, ҳукуматнинг ўзи бошқараётган кишилар олдида кўпроқ ҳисоб беришига ҳаракат қилиб, ўзини халқнинг президенти деб эълон қилди. Энди одамлар шикоятлари ҳал этилиши учун ижтимоий тармоқлар ва халқ қабулхоналари орқали президент ва пастроқ лавозимдаги ҳокимият вакилларига мурожаат қилиш имконига эга бўлди. Каримов халқдан узоқ бўлган ўринларда Шавкат Мирзиёев унга яқинлашмоқчи бўлаётгани яққол кўзга ташланмоқда. Бу ижобий қадам экани аён. У яна барча даражадаги амалдорларнинг халқ билан мулоқот қилишини, олдинги таҳқирлаш ва бошқарувнинг диктаторлик усулларидан воз кечишини истаётганини очиқ-ойдин айтди. Ўтган йили гўё қишлоқ хўжалик экинларига яхши қарамагани учун жазо тариқасида ариққа туширилиб, қўлига кесак кўтартириб қўйилган кишилар билан рўй берган можаро эсимизда – у бош вазир ўринбосарининг лавозимидан бўшатилишига сабаб бўлган эди. Ислом Каримов даврида бунақа бошқарув усули одатга айланган эди; президент Мирзиёев бунақа усулларга тоқат қила олмаслигини очиқ айтди, бироқ ушбу нохуш воқеа бунақа бошқарув усули қанчалик кенг тарқалганини ва уни йўқ қилиш осон эмаслигини кўрсатди. Умуман олганда, ҳукумат тобора одамларга ҳисоб бераётганини, одамлар эса ҳукуматга, маҳаллий ҳокимият идораларига нисбатан талабчан бўлиб бораётганини инкор қилиб бўлмайди. Аслида шундай бўлиши ҳам керак!\nБироқ сиёсий жиҳатдан Ўзбекистон демократик мамлакатга айланиши учун узоқ йўлни босиб ўтиши зарур: ҳалигача ҳақиқий мухолифат партиялари мавжуд эмас, парламент ҳақида гапирмаса ҳам бўлади. 2016 йилги президент сайловида мухолифатдан ҳақиқий номзодлар бўлмади, оқибатда сайловда қатнашган номзодлар фақат Мирзиёев ҳокимиятини мустаҳкамлашга хизмат қилди, холос. Фикримча, агар ҳукумат иқтисодий ислоҳотларни ҳозиргидай жадал суръатлар билан амалга ошира олса, ҳақиқий плюрализмга эришиш, ниҳоят, одамларга ҳақиқий сиёсий овоз бериш имкониятини яратиш учун сиёсий ислоҳотлар ҳам ўтказиши зарур бўлади. Бу ҳукуматнинг ўзи учун ҳам фойдали, чунки айни ислоҳот муҳокамаю мунозараларга, улар эса инновацияларга йўл очади. Умуман олганда, бошқарувни такомиллаштириш ва мамлакатнинг рақобатбардошлигини оширишга хизмат қилади.\nҲукумат қонун устуворлигини янада мустаҳкамлаш, инсон ҳуқуқи ва сўз эркинлигини ҳимоя қилиш, кўплаб сиёсий маҳбусларни қамоқдан озод қилиш ва “шубҳали” кишиларни диний қора рўйхатлардан ўчиришдан тортиб, ўзбек ахборот воситалари назоратини юмшатиш ва менга ўхшаш Ўзбекистондаги воқеаларни ёритаётган чет эллик журналистларни аккредитация қилишни назарда тутувчи айрим ислоҳотларни ўтказиш учун дадил қадамлар қўйди. Булар барчаси мақбул қадамлардир. Ҳукумат “Human Rights Watch” ташкилотига узоқ тақиқдан сўнг Ўзбекистонда қайтадан фаолият кўрсатишига рухсат берди. Булар жуда ижобий ҳолатлар бўлиб, Ўзбекистон бундан уч йил олдинги мамлакатдан қанчалик фарқ қилаётганини кўрсатади.\nИнсон ҳуқуқи ҳақидаги гап кетганда, шуни айтиш жоизки, суд соҳасини ислоҳ қилиш кечиктириб бўлмайдиган вазифадир. Ислоҳотлар қилинди, лекин президент Мирзиёев мамлакат разведка хизматини ислоҳ этиш ва уни кўпроқ ҳисобдор қилиш борасидаги саъй-ҳаракатларни олқишлаганига қарамасдан, хавфсизлик кучлари, жиноят судлови тизими ва адлия инсон ҳуқуқининг кўплаб бузилиш ҳолатларига сабаб бўлмоқда. Бу кўпгина постсовет мамлакатларига тааллуқли. Назаримда, инсон ҳуқуқи ва айби исботланмагунча унинг айбсиз экани принципига ҳурмат ҳиссини қарор топтириш учун ушбу тизимларни кескин ўзгартириш фақат Ўзбекистондагина долзарб бўлиб тургани йўқ, ушбу мамлакат айни вақтда жадал ислоҳотларни амалга оширмоқда ва унинг минтақада етакчи бўлиш ва бошқаларга намуна кўрсатиш учун ажойиб имконияти бор. Яна шуни қўшимча қилмоқчиманки, Гулнора Каримованинг иши ҳукуматнинг қонунга риоя қилиш тўғрисида олган мажбуриятларига қанчалик амал қилаётганини кўрсатувчи лакмус қоғозидир: қандай жиноят қилгани, мамлакатда қанчалик ёмон кўрилишидан қатъи назар, унинг ҳам худди бошқалар сингари одил судловга ҳаққи бор. Ииши судда қандай кўрилганида ошкоралик бўлмади, у айбдор деб топилган суд муҳокамаси ва ҳозирги қамоқ шароитига ойдинлик киритиш фойдали бўлур эди.\nБошқа эътиборни тортадигани ҳозирги кунда хоинликда айбланаётган, Ташқи ишлар вазирлигидаги лавозимидан тахмин қилинган жосуслик содир бўлишидан олдин, қўққисдан кетган ҳамда шизофрениядан азоб чекаётган собиқ дипломат Қодир Юсупов масаласидир. У ўз жонига қасд қилишга урингандан сўнг ҳибсга олинган эди. Назаримда, Ўзбекистон хукуматининг энг мухим вазифаси ўз фуқаролари, халқаро жамият ҳамда инвесторларнинг қонуний ҳуқуқини таъминлашдан иборатдир.\nШавкат Мирзиёевнинг халқаро миқёсда турли мамлакатлар (Россия билан Хитойдан тортиб Ғарб мамлакатларигача) билан узоқ йиллик изоляциядан сўнг ҳамкорлик қилишга тайёрлигини кўпчилик қўллаб-қувватлади. Расмий Тошкентнинг минтақадаги ҳамкорлиги Марказий Осиё мамлакатлари, шунингдек, Афғонистон билан ўртадаги қалин ҳамкорликнинг ҳаракатлантирувчи кучига айланди ва вазиятни яхши томонга ўзгартирди.\nҒарб мамлакатлари Ўзбекистондаги ислоҳотларга ишонадими, деган саволга, мен ушбу сўзнинг кенг маъносида, ишонади, деб жавоб бераман. Энди Ўзбекистон халқаро алоқалардан четда қолган мамлакат эмаслиги чет мамлакатлар ва халқаро майдонда олқишланаётгани кўп нарсани англатади! Назаримда, халқаро бизнес ҳамжамияти ҳам у ердаги ислоҳотларга, эҳтиёткорлик билан бўлса-да, ишоняпти ҳамда Ғарб мамлакатлари компаниялари Ўзбекистонга ўтмишдагига нисбатан кўпроқ сармоя ётқизади. Бу ҳозирданоқ кўзга ташланмоқда.\nМен Мирзиёев ҳоқимиятга келгандан бери Ўзбекистонга бир неча марта сафар қилдим, оддий кишиларда некбинлик ҳисси борлини кўрдим: кўпчилик эркин нафас ола бошлагани ва келажакка ишончи борлигини айтмоқда. Ҳеч ким Ўзбекистоннинг, айниқса, сиёсий ва фуқаролик эркинликларини таъминлаш борасида муаммолари бошидан ошиб ётганини инкор қилаётгани йўқ, бироқ воқеалар ривожи – ижобий. Келинг, келгусида ҳам шундай бўлиб қолишига умид қилайлик.\n− Сиз мухбир сифатида нималарга кўпроқ эътибор қаратмоқчисиз? “The Economist” ўқувчилари Ўзбекистон ҳақида нималарни билишни истайди?\n− Аввало, юқорида санаб ўтганларимга эътибор қаратмоқчиман! Биз Ўзбекистон сиёсий, иқтисодий, ижтимоий ислоҳотлар жараёнини қандай давом эттираётгани ҳамда бу унинг ватандошлари, маҳаллий ва чет эллик сармоядорлар учун нималарни англатиши ҳақида мақолалар тайёрлаймиз. Мен оддий ўзбекларнинг ҳаёти қай тарзда ўзгараётгани, ўзгаришларнинг бизнес ҳамжамиятига қандай таъсир этаётганини кўрсатиб берувчи воқеаларни ёритмоқчиман. Жорий йилда Ўзбеқистонда парламентга сайлов бўлиб ўтади. Ўйлашимча, у репортаж тайёрлаш учун жуда қизиқарли тадбир бўлади. Сўнгги икки йил ичида Ғарб ОАВда Ўзбекистон ҳақидаги кўплаб яхши хабарларни ўқидик – бу зўр – ҳикоя қилиш мумкин бўлган кўплаб ижобий воқеаларни топишимизга ишончим комил. Табиийки, биз мамлакат ва унинг халқи дуч келаётган муаммоларни ёритишдан ҳам тортинмаймиз.\n− Сайёҳларнинг Ўзбекистонга кириб келиш оқими ҳақида тарқалаётган маълумотлар қай даражада ишончли?\n− Қўлимда тайёр маълумотлар йўқ, лекин билганим шуки, бу ерга келувчи меҳмонлар орасида оддий сайёҳлик гуруҳларидан кўра, мустақил саёҳат қилувчилар кўпроқ, бу мамлакат учун ижобий аҳамиятга эга, чунки сайёҳлик гуруҳларидан чет эл компаниялари кўпроқ даромад кўради, мустақил сайёҳлар эса келган жойида ортиқроқ пул сарфлайди.\nКўплаб мамлакатлар учун визанинг бекор қилиниши сайёҳлик саноатидаги вазиятни ўзгартириб юборди, бу туризмни ривожлантиришнинг оддий, аммо самарали йўлидир. Шунингдек, келиб-кетишдаги бюрократик тўсиқларни камайтириш мамлакатни очиқ, меҳмондўст ва дўстпарвар қилиб қўяди, Ўзбекистонда, сўзсиз, буларнинг барчаси бор. Ўзбекистонга келган сайёҳлар билан гаплашаётганингизда, улар ақл бовар қилмас меъморчилик обидаларидан тортиб, самимий одамларию хушхўр таомларигача завқланиб гапиради – тўғри қилади! Ўзбекистон дунёга очилганини кўриш қувонарлидир. Ўтган йили қуриб қолган Орол денгизи бўйидаги Мўйноқ шаҳрида бўлиб ўтган ва бу йил яна ўтказилиши режалаштирилаётган “Стихия” мусиқа фестивали сингари мафтункор ва инновацион тадбирлар кўпроқ сайёҳларни жалб қилади. Умуман олганда, уйига яхши таассуротлар билан қайтади ва туризм соҳасини риложлантиришга хизмат қиладиган илиқ сўзлар айтади.\n− Ўзбекистон матбуотида чекловлар бор деб ўйлайсизми?\n− Ғарб қаричи билан ўлчаганда, Ўзбекистон ахборот воситалари ҳали ҳам қўлболалигича турибди. Ўзини-ўзи цензура қилиш муаммолигича қолмоқда, президент Мирзиёевни шахсан танқид қилиш сингари тақиқли мавзулар ҳамон бор. Норасмий маълумотларга кўра, маҳаллий ҳокимият идоралари минтақалардаги журналистларга қаттиқ босим ўтказмоқда. Назаримда, ОАВ эркинлигини сўзда эмас, амалда таъминлаш учун кўпроқ куч сарфлаш лозим бўлади. Президентдан қуйи қатламларгача бўлган амалдорлар соғлом ва конструктив танқидни қабул қилишга кўникиши зарур. Бу жамиятни соғлом ва конструктив қилади.\n− Сиз минтақага илк бор келганингиздан бери қандай қизиқарли ўзгаришлар юз берди?\n− Мен Марказий Осиёга (Қирғизистонга) илк марта 1998 йили келган эдим. Ўзбекистонга эса биринчи марта 2001 йили BBC Monitoring хизматида ишлаш учун кўчиб келганман. Ўша вақтдан бери шунчалик кўп ўзгаришлар бўлдики, уларни умумлаштириб, бир сўз билан ифода қилиш қийин!\nАлбатта, Ўзбекистонда кўп ўзгаришлар рўй берди – ушбу ўзгаришларнинг асосий қисми ҳокимият ўзгариши ўзгаришларга йўл очган сўнгги уч йилда содир бўлди. Биз айрим ҳолларда одамни ранжитадиган дунёда яшаяпмиз, айни пайтда Ғарбнинг етакчи демократик мамлакатларида (Трамп Америкасидан тортиб, “Брексит” Британиясигача) рўй бераётган воқеалар одамни хафа қилади, шулар орасида ёмон томон қолиб, яхши томонга ўзгараётган мамлакатни кўриш қандоқ яхши! Мен 2005 йилдан бери яшаётган, жорий йил мартида президент Назарбоев истеъфога чиққандан сўнгги сиёсий ўтиш даврини бошидан кечираётган Қозоғистон ҳам ўзгаряпти. Айрим ижтимоий норозиликлар сабаб мамлакат қийин вазиятларга дуч келмоқда, аммо мени одамлар сиёсий овозини юқоридагилар эшитиши учун ҳаракат қилаётгани умидлантиради – Қозоғистонда ҳам ижобий ўзгаришлар содир бўлмоқда.\n− Сиз Ўзбекистонни яна 5 йилдан сўнг қаерда кўрасиз?\n− Мабодо ислоҳотлар жараёни ҳозирги суръатда давом этса, Ўзбекистон анча олға силжийди. У янада кўпроқ сармоялар жалб қилади ва иқтисодиёти гуллаб-яшнайди, кўплаб ватандошлари қашшоқликдан халос бўлади. Ислоҳотлар жараёни тўхтаб қолмаса, ҳозирги шароитда ҳамма нарсага эришса бўлади.\nЎзбекистон орадан беш йил ўтиб, ҳақиқий демократик мамлакатга айланишига шубҳам бор. Бунинг сабаби президент Мирзиёев мухолиф партиялар фаолият кўрсатиши, эркин ва одил сайловлар ўтказилиши учун шароит яратишга ваъда бермагани эмас. Аммо сиёсий плюрализм ўсиб бориши ва ОАВ билан фуқаролик жамияти эркинроқ ва дадилроқ бўлишига умид қиламан. Одамлар сиёсий овоз бериш ҳуқуқини талаб қилади деб ўйлайман. Президент Мирзиёев эл орасида машҳур ва бу талабдан қўрқмаса керак.\nОлдинроқ айтганимдай, бугунги дунёда ижобий йўналишда ҳаракат қилаётган мамлакатлар сони жуда кам ва бу ўта ноёб ҳодиса, келинг, Ўзбекистон шу йўлда турибди, деб умид қилайлик. Шундагина у беш йилдан сўнг улкан муваффақиятларга эришади, деб ишонч билан айтишим мумкин!


Ўзбек спорти тарихида янги саҳифа очган чемпионлар тантанали кутиб олинди+ФОТО / Olamsport.com\nЎзбек спорти тарихида янги саҳифа очган чемпионлар тантанали кутиб олинди+ФОТО\nТеглар : Спорт курашлариХорватияЎзбекистон\nХабар берганимиздек, 2-8 июль кунлари Хорватиянинг Загреб шаҳрида спорт курашлари бўйича ўсмирлар ўртасида жаҳон чемпионати бўлиб ўтди.\nУнда ёш полвонларимиз мустақил Ўзбекистон тарихидаги энг яхши натижани қайд эта олишди. Яъни, бунгача Ўзбекистон терма жамоаси ўсмирлар ўртасидаги жаҳон чемпионатида бирданига учта олтин медаль қўлга кирита олмаганди. Якунланган мусобақада эса йигитларимиз миллатимиз спорти тарихида янги саҳифа очишди десак муболаға бўлмайди.\nБугун тонг саҳарда мусобақада муваффақиятли иштирок этган ёш полвонларимиз юртимизга қайтиб келишди. Уларни Ислом Каримов номидаги Тошкент халқаро аэропортида Миллий олимпия қўмитаси ва Ўзбекистон спорт курашлари ассоциацияси мутасаддилари, мухлислар, спортчиларнинг яқинлари ва оммавий ахборот воситалари ходимлари кутиб олишди.\nЭслатиб ўтамиз, жаҳон чемпионатида эркин кураш бўйича Жамшид Маруфов олтин, Шаҳбоз Комилов эса бронза медалини қўлга киритди. Юнон-рум курашчиларимиздан эса Аброр Атабаев ва Лазизхон Ўзбеков олтин, Амир Султонов бронза медалига эга чиқишди.\n«Олтин медаль соҳибига айланганимдан кейинги ҳисларимни сўз билан тасвирлаб бера олмайман. Ҳаяжон жуда кучли бўлди. Авваламбор, устоз ва мураббийларимга раҳмат айтмоқчиман. Жаҳон чемпионати катта таассурот қолдирди. Мусобақа ажойиб ўтди. Айниқса, Ўзбекистон мадҳияси янграган пайт ўзимни жуда бошқача ҳис қилдим.\nЭнг қийин жанг? Ярим финалда италиялик рақибимга қарши баҳс мен учун қийин кечди. Финалда амалдаги Осиё чемпиони ҳисобланган япониялик полвонга қарши курашдим, бу баҳс ҳам анчагина мураккаб тарзда ўтди. Аммо мен чемпионлик шоҳсупаси учун йўл қийин бўлишини олдиндан билардим ва бунга руҳан тайёр эдим.\nМусобақа олдидан барчамиз муваффақиятли иштирок этишимизга ишонгандик. Эришилган ушбу натижалар билан тўхтаб қолмоқчи эмасмиз. Келажакда Олимпиада чемпиони бўлмоқчиман», – деди роппа роса 20 йиллик танаффусдан сўнг Ўзбекистонга эркин кураш бўйича ўсмирлар ўртасидаги жаҳон чемпионатининг олтин медалини тақдим этган Жамшид Маруфов.\nҚаҳрамон спортчиларимиз Тошкент халқаро аэропортидан ота-оналари ва яқинлари қуршовида усти очиқ сайёхлик автобусига чиқиб, пойтахтимиз кўчалари бўйлаб ўзига ҳос чемпионлар парадидан ўтишди.


Яна соғлиқни сақлаш тизимидаги ислоҳотлар ҳақида\n15 май 2021, Тошкент вақти: 09:56\nХитойда заҳарланган сут жанжали авж олмоқда\nХитойда болалар учун сунъий озиқа билан боғлиқ жанжал авж олмоқда. Хитой расмийлари меламин кимёвий моддаси қўшилган сутдан заҳарланиб, касалхонага ётқизилган болалар сони қарийб 13 мингга етганини эълон қилди. Шу пайтгача меламин моддаси қўшилган қуритилган сутдан заҳарланган болаларнинг умумий сони 54 мингдан ошиб кетди.\nГўдаклар учун сунъий озиқа ишлаб чиқаридиган бир неча ширкат маҳсулотга заҳарли модда қўшгани билан боғлиқ воқеа “Хитойда чиқарилган” тамғаси остидаги маҳсулотлар билан боғлиқ жанжалларнинг сўнггиси ва энг каттаси бўлди. Шу сабабли вужудга келган вазиятни шахсан Хитой бош вазири Уэн Жибао ўз назоратига олишини баён қилди.\nСемиз болалар ва ўсмирларда сурункали бошоғриғи ҳолатининг пайдо бўлиши эҳтимоли юқори бўлади, демоқда АҚШдаги Цинцинати Болалар касалхонаси тадқиқот марказининг мутахассислари. Америкалик шифокорлар бу хулосани мингга яқин болалар орасида ўтказган тадқиқот натижаларига асосланиб бермоқда. Айни пайтда, семиз болалар ортиқча вазнни ташлаган сари бошоғриғи ҳолатлари ҳам камаяр экан.\nЎтказилган тадқиқотда “тана массаси индекси” ортиб бораётган болаларда бошоғриши ҳолатлари кўпайиши кузатилган. Тана массаси индекси одам вазнининг унинг бўйига нисбатан бўлган мутаносиблиги ўлчовидир.\nШу пайтгача тана массаси индексининг бошоғриқ ҳолатларига боғлиқлигига оид тадқиқотлар катталар орасида ўтказилган, лекин болаларга оид маълумотлар жуда кам бўлган.\nТадқиқот муаллифлари раҳбари Доктор Эндрю Херши, бу борадаги янги маълумот бошоғриғи билан шифокорларга мурожаат қилган болаларни даволашда қўл келишига умид қилмоқда.\nЯна соғлиқни сақлаш ислоҳотлари ҳақида\nБундан қарийб 10 йил аввал Ўзбекистон президенти “Соғлиқни сақлаш тизимини ислоҳ қилиш давлат дастури тўғрисидаги” фармонни имзолаган эди. Ана шу дастур доирасида бутун мамлакат бўйлаб, вилоят ва туман марказларида шошилинч тиббий ёрдам кўрсатиш илмий-тадқиқот марказлари ташкил этила бошлади.\nЎзбекистон соғлиқни сақлаш вазирлигининг интернет саҳифасида ҳафта бошида “Юқори самардорлик ва обрў” сарлавҳаси остида эълон қилинган мақолада ана шу марказлар фаолияти ҳақида гап боради. Мақолада айтилишича, орадан ўтган 10 йил ичида бу марказлар аҳолига юқори малакали, сифатли ва бепул тиббий хизматларни кўрсатадиган муассасаларга айланиб бўлган.\nМақола муаллифига кўра, бу марказларнинг энг замонавий ва қимматбаҳо тиббий ускуналар, авто ва авиа транспорт ва энг сўнгги компьютер технология ва телекоммуникация тизимлари билан жиҳозлангани¸ у ерда энг қийин вазифаларни бажара олиш имконини очиб берган.\nЛекин соғлиқни сақлаш ислоҳотлари соҳасидаги мутахассислар, Ўзбекистонда яратилаётган бу тизим самарасига унча ишонмайди. Хусусан Ўзбекистонда ислоҳотларни амалга оширишда кўмаклашган Исроилнинг “МАШАВ” жамғармаси мутахассисларидан бири мухбиримиз билан ўзаро суҳбатда¸ мамлакатдаги ислоҳотлар доирасида ташкил этилаётган шошолинч ёрдам марказлари рентабеллик нуқтаи назаридан, собиқ иттифоқнинг бесўнақай соғлиқни сақлаш тизимиданда самарасизроқдир, деган эди.\nЎзбекистонлик тиббиёт фанлари доктори, профессор Суҳбат Абдулла¸ шошилинч ёрдам илмий-тадқиқот марказларининг замонавий тиббий ускуналар билан таъминлангани замонавий тиббиётнинг талабидир, дейди. Лекин бу талабнинг ўзинигина бажариш билан тиббиёт соҳасининг самаралилигини таъминлаб бўлмайди.\n“Ҳақиқатан марказларда таъминланиш даражаси яхши. Лекин асбоб-ускуна қўйилгани билан тиббиëт яхши бўлиб қолади деган фикрни ўзи хато фикр. Тиббиëтни¸ тиббиëтдаги маҳорат даражасини асбоб-ускуна ҳал қилмайди. Бу врачнинг билими ҳал қиладиган нарса. Фалон жойга Даниядан¸ Германиядан олиб келинган аппарат қўйилди дегани ўша жойда тиббиëт аъло бўлиб кетди¸ қарияларни яшартирадиган¸ касални йўқ қиладиган даражага олиб борди деган фикрни туғилишини ўзи нотўғри. Аввало бу мутахассисларни маҳоратига боғлиқ. Аппаратлар қимматлашгани ва мураккаблашгани сайин уларда ишлаш малакасининг талаби ҳам оша боради”.\nБу замонавий ва ноёб ускуналарни ишлатиши керак бўлган тиббиёт ходимлари малакаси ҳақида гапирадиган бўлсак, деб давом этади профессор, бугун жуда аянчли аҳволга тушиб қолган.\n“Ўзбекистонда кадрлар масаласи жуда паст аҳволда. Олийгоҳларнинг билим даражаси пул билан ўлчана бошлагандан кейин автоматик тарзда орқага кетиш бошланган. Ҳозирги кадрлар иттифоқ давридаги кадрлардан кескин фарқ қилади. Битта-иккита саводли чиқиб қолмаса¸ ëппасига саводсизликни кузатаман мен”.\nНоёб ва қимматбаҳо тиббиёт ускуналарининг бугунги кунда муассасалардаги шунчаки интерьер хизматини бажараётганида қандай самара ҳақида гапириш мумкин, дейди профессор Суҳбат Абдулла.\nТиббиёт кадрларининг малакасизлигига биринчи навбатда тиббий таълим соҳаси, қолаверса бутун соғлиқни сақлаш тизимида авж олган коррупция сабабчидир.\n“Оддий касал билан борсангиз ҳам жуда катта пул беришингиз керак. Давлат қўйган баҳосидан ташқари сизни текшираëтган врачни ўзини¸ русчасига айтганда “доля” дейди¸ улушини беришингиз керак. Ўшани бергандан кейингина сизга қараш бор. бу коррупциянинг иши”.\nТиббиёт фанлари докторининг бу фикрини оддий ўзбекистонликлар ҳам тасдиқлайди.\n“Катта пул сўрайди. Пули бўлмагани касалини қайтариб олиб кетаверар экан. Мени бир қўшнимни боласи уйида ҳеч ким йўқ пайтда газини ëқиб юборибди. Натижада куйиб кетибди. Мени келиним ўша болани касалхонага олиб борибди. Касалхонага олиб борса¸ пул борми¸ дермиш. Ҳалиги бола додлаб ëтибди дейди. Кейин бир жойда қоровул бўлиб ишлайдиган онаси етиб келибди. Онасига ҳам “Пулингиз бўлса¸ олиб кириб ëтқизамиз¸ бўлмаса кетаверинг” дейишипти. У пул олиб келибди. Ҳозир пули йўққа ажал тайëр бўлиб қолди. Агар ҳоким¸ прокурор ëки унинг қариндош-уруғлари касалахонада ëтадиган бўлса¸ уларники ҳаммаси бепул. Лекин оддий меҳнаткаш касалхонада ëта олмайди ҳозир. Даволанишга имконият йўқ”¸ дейди фарғоналик бу суҳбатдошимиз.\nПрофессор Суҳбат Абдулла, мамлакатда амалга оширилаётган ислоҳотларда ҳукумат ғилдиракни янгитдан кашф қилмасдан, мавжуд тажрибани олиб келсагина, самарага эриша олади, деб хулоса қилади.\n“Ўзбекистон ҳукумати амалда шошилинч тиббий марказларини ташкил қилиш билан гўëки тиббиëт соҳасидаги баъзи бир муаммоларни ечгандай бўлди. лекин жамоатчилик орасида шаклланган стереотипларни синдира олмади. Шошилинч тиббий ëрдам деган нарсанинг ўзи ўз-ўзидан монстерга айланиб қолди. Бугун нима бўлган бўлса бўлди. Энди бу ëғини тўғирлаш керак. Ëппасига аппарат сотиб олгандан кўра¸ демократик мамлакатларда ривожланган услубни олиб келиб жорий қилишга ҳаракат қилиш керак. Кейин энг асосий нарса халқнинг иқтисодини кўтариш керак¸ халқнинг қорнини тўйғазиш керак”.\nЎзбекистонда ўтказилаётган ислоҳотлар танқидчиси бўлган суҳбатдошимизнинг таъкидларига муқобил фикр олиш мақсадида, Республика шошилинч тиббий ёрдам кўрсатиш илмий-тадқиқот маркази раҳбариятига мурожаат қилдик. Марказ раҳбари Абдуҳаким Хожибоев ва у кишининг муовинлари банд бўлганликлари боис¸ улар билан суҳбатлашишнинг иложи бўлмади. Лекин Абдуҳаким Мўминович билан кейинги дастурларимиз учун суҳбат ўтказишга келишиб олдик. Демак, бу мавзуга келгуси дастурларимизда яна қайтамиз.


Ноқонуний қурилган уй-жойлар: сабаб, таҳлил, оқибат – Газета.uz\nОлтинсой туманида аҳоли томонидан ноқонуний эгаллаб олинган экин майдонига қурилган уйлар.\nФото: Surxondaryo телеканали (архив)\n2018−2019 йилларда 23 мингдан ортиқ ҳолатларда фуқаролар 3900 гектар ерни ўзбошимчалик билан эгаллаб олишган, 6000 гектар экин ерларида ноқонуний иморатлар қуриб олинган. Энди 23 мингта оила бошпанасиз қоладими — Адлия вазирлиги масъул ходими Шаҳноза Соатова таҳлилида.\n24 феврал 2020, 17:45 Жамият\nАдлия вазирлиги масъул ходими Шаҳноза Соатова аҳоли томонидан экин майдонларига ноқонуний қурилган уй-жойлар мавзусини таҳлил қилиб, сабаб ва оқибатларга тўхталиб ўтди. Қуйида мақолани тўлиқ ҳолда чоп этамиз.\nХусусан, 2009 — 2017 йиллар давомида 81 992 та уй қурилди, 6 624 та уй-жой массиви барпо этилди.Мамлакат аҳолиси сони эса бу даврда 27 миллиондан 32 миллионгача ошди. Табиийки, уй-жой қурилиши шиддати аҳоли ўсиш шиддатидан анча ортда қолди.\nҚолаверса, намунавий лойиҳалар асосида қурилган уй-жойларни сотиб олишга қишлоқ аҳолисининг қурби етмайдиган ҳолат ҳам кўп эди. Лойиҳани «реализация» қилиш учун бу уйлар уй-жойи бор, ўзига тўқ аҳолига, фермерларга, тадбиркорларга мажбурлаб сотилди. Шунга қарамай, лойиҳа қишлоқ аҳолисининг уй-жойга бўлган эҳтиёжини қоплай олмади.\n2. Менталитет. Сўнгги йилларда аҳоли учун кўп қаватли ва арзон уй-жойлар қуриш ишлари анча жадаллашиб қолди. Президент қарорибилан тасдиқланган2017 — 2021 йилларда қишлоқ жойларда янгиланган намунавий лойиҳалар бўйича арзон уй-жойларни қуриш Дастурига мувофиқ янгиланган намунавий лойиҳалар асосида 53 мингдан зиёд арзон уй-жойлар ва квартиралар қурилди, турар жой шароитларини яхшилашга муҳтож 65 мингга яқин оила уй-жой билан таъминланди.\nБироқ одамларимиз ерга яқин бўлишни истайди. Андижонда кўп қаватли уйдан квартира эмас, коттеж керак деб талаб қўйган аёл ёдингиздадир. Кўпчилик ўз қариндош-уруғи, ота-онасига яқин жойдан, ўзи яшаётган маҳалладан ҳовли-иморат қуришни истайди. Лекин шуни унутмаслик керакки, Ўзбекистон Марказий Осиёнинг аҳоли энг зич яшайдиган ўлкаси ҳисобланади ва аҳоли сони бўйича МДҲ давлатлари ўртасида «бепоён» Россиядан сўнг 2-ўринда туради.\nЎзбекистон ер ресурслари ниҳоятда чекланган, аҳолиси эса шиддат билан ошиб бораётган мамлакат ҳисобланади. Аҳоли сони ўсиши шиддати суғориладиган ер майдонлари ошишидан анча юқори. Ҳар бир гектар суғориладиган ерга 8 киши тўғри келади. Умумий қишлоқ хўжалигига яроқли ер майдони 17,8 млн гектар бўлиб, Осиё тараққиёт банкининг прогнозларига кўра яқин 30 йилда суғориладиган ерлар миқдори яна 20−25 фоизга камаяди.\n5. Коррупция ва ҳуқуқий маданият. Одамларда қонуний яшаш ноқонуний яшашдан фойдалироқ деган хулоса бўлиши керак. Масалан, мен қонуний йўллар билан тегишли тўловларни амалга ошириб ер майдонига эга бўлсам-да, қўшним шу ишни ноқонуний йўл билан осонгина кимгадир пулини бериб ҳал қилса — қонунга асосан яшаш кераклигига ким ишонади, мен ҳам қўшним каби йўл тутганим афзалга айланмайдими? Худди шундай, барча уддабуронлар ўз ишларини битириб кетаверса, унда узоқ эмас, яқин келажакда қандай парокандаликка юз тутамиз?\nДемак бундай ҳолат юз бермаслиги учун биз жамият сифатида тиш-тирноғимиз билан курашишимиз керак. Бунинг учун эса узоқ йиллардан бери илдиз отиб кетган коррупцияни жиловлаш, мансабдорларнинг қонунларга итоатда халққа намуна бўлишига эришиш, уй-жой, ер ва бошқа турли имтиёзлар берилишининг шаффоф механизмларини такомиллаштириш ҳамда қонунбузарларга нисбатан жазо муқаррарлигини таъминлаш лозим. Шунда одамлар билан оғзаки келишиб давлат ерини бериб юборадиган фермер, бунга йўл қўядиган ҳокимликлар, бундан кўз юмадиган кадастр, «участковой», маҳаллаком каби масъуллар ва ниҳоят катта рискли авантюрага бош қўшиб пешона тери билан топган пулини ноқонуний ер ва иморатга тикадиган фуқаролар камаяди.\nСабаблар бундан кўпроқ бўлиши мумкин. Лекин ноқонуний қурилган уй-жойлар ҳақида фикр билдиришда, ҳар бир ҳолат алоҳида ўрганишни талаб этишини унутмаслик лозим. Агар уй-жой қуриш учун ер ҳоким қарори билан ажратилган, аммо кейин, масалан кейинги ҳоким келгач, қарор бекор қилинган бўлса, «фуқаро ёки юридик шахснинг давлат органи қарорига бўлган ишончи қонун билан қўриқланиши» принципи амал қилиши лозим. Агар ер ҳеч бир ҳужжатсиз, ноқонуний эгалланган бўлса, тегишли тартибда давлат тасарруфига қайтарилиши шарт ва албатта жавобгарлик масаласи ҳал этилиши керак.\nЎтказилган хатлов натижасига кўра, 2018−2019 йилларда 23 мингдан ортиқ ҳолатларда фуқаролар 3900 гектар ерни ўзбошимчалик билан эгаллаб олишган, 6000 гектар экин ерларида ноқонуний иморатлар қуриб олинган.\nАфсуски, биз ҳамма ерларимизга уй-жой қуриб, озиқ-овқатни ташқаридан сотиб оладиган даражада бой давлат эмасмиз ҳали. Қолаверса, бу ҳолат давом этиш ҳам мумкин эмас — қонунийликни таъминлаш керак. Шунинг учун, фикримча, давлат мазкур масалада қатъият кўрсатишда давом этади.\nУй — бу ҳар инсоннинг ватани, таянч нуқтаси. У шунчаки моддий ҳосила эмас, инсонга бугунидан хотиржамлик, келажаги учун ишонч берадиган, турли хавотирларини аритадиган жой.\n«Газета.uz» 2 064


Қуръон таратувчи чироқ "Model 801"\nҚуръон қироат қиладиган колонкалар - нафақат ёқимли қироати учун, балки, гўзал кўриниши учун ҳам одамларни муҳаббатини қозонмоқда!\nMahsulot sonini ko’rsating 1 dona - 320 000 so’m 2 dona - 612 500 so’m 3 dona - 891 250 so’m 4 dona - 1 170 000 so’m 5 dona - 1 448 750 so’m 6 dona - 1 727 500 so’m 7 dona - 2 006 250 so’m 8 dona - 2 285 000 so’m 9 dona - 2 563 750 so’m 10 dona - 2 842 500 so’m 11 dona - 3 121 250 so’m 12 dona - 3 400 000 so’m 13 dona - 3 678 750 so’m 14 dona - 3 957 500 so’m 15 dona - 4 236 250 so’m\nҚуръони Каримнинг тўлиқ 30 пораси тиловатларини ўз ичига олган, ўзбек тилида Шайх Муҳаммад Содиқ Муҳаммад Юсуф ҳазратлари ҳамда Шайх Aбдулализ Мансур ҳазратлари таржималари киритилган ушбу чироқ 17 та машхур қорининг Қуръон тиловатини ўзиза мужассам қилган бўлиб, 9 та турли тилларни ўз ичига жам қилган.\nУшбу чироқ етти хил рангда нур таратиб, ранг палитратисидаги 16 000 000 хил рангларда ҳам ёруғлик таратиш имконияти мавжуд. Ушбу электрон чироқ bluetooth орқали сматрфондаги аудиоларни ҳам эшитиш мумкин. Чироқнинг яна бир афзаллигларидан бири масофадан бошқарувчи пульт орқали ҳам назорат қилиш имконияти мавжуд.\nБу модел бир пайтнинг ўзида учта вазифани ҳам бажаради:


меҳнат муҳожири — Minbar\nмақоласи сўнггида Россияга кириб келаётган ҳар бир Марказий осиёлик меҳнат муҳожирини мажбурий тиббий кўрикдан ўтказишни таклиф қилади. Мигрант ...\nВладимир Жириновский мигрантларни ҳавфли деб атаб, улардан воз кечишни таклиф қилди. Россия Либерал демократик партияси етакчисига кўра, Москва кўпмиллатли шаҳарга айланиб руслар камайиб бормоқда. Бу хавфли, дейди Жириновский. Ўтган йил ноябрида Ўзбекистонда айнан ушбу сиёсатчи дабдабали тарзда кутиб олинган, унинг шарафига зиёфатлар берилганди.\nМеҳнат мигрантларини чет элда "муносиб хулқ-атворда" бўлишга чорлашнинг инновацион усули.\nУч ойдан ортиқ хорижда бўлган шахслар Ўзбекистонга қайтгач 24 соат ичида ОИВга мажбурий тиббий кўрикдан ўтказилади. Қарор асосан меҳнат муҳожирлари одамнинг иммунитет танқислиги вирусини тарқатишининг олдини олишга қаратилган.\n2019 йилнинг биринчи чорагида Ўзбекистон фуқаролари Россиядан Ўзбекистонга $818 млн жўнатган.\n«Онасиз қишлоқ»да ўсаётган болалар\nИндонезия шарқида Ўзбекистонда ҳам урф бўлаётгани каби ёш оналарнинг деярли бари хорижга иш излаб кетган ҳудудлар талайгина. Индонезияликлар бундай жойларни «онасиз қишлоқлар» деб атайдилар.


Дам солдириш ва бўйнига олиш масаласи.22.09.2017\nАссалому алайкум. Сиздан бир нарсани сўрамоқчи эдим. Баъзилар дам солиб, одамлар шифо топиши учун хизмат қиладилар. Уларга бу нарсалар қандай аён бўлади? Илтимос, шу ҳақида маьлумот берсангиз ёки шундай маьлумот ёзилган манба бўлса, манзилини жўнатсангиз дегандим! Жавоб учун олдиндан раҳмат!\nВа алайкум ассалом. Шариатда бўйнига олиш, одамли бўлиб қолиш деган нарсалар йўқ. Агар бўлганида буни беркитмасдан сизга айтардим. Уларнинг вазифаси нима, қандай ишларни қилишлари кераклигини батафсил баён қилиб берган бўлардим. Аммо шариати исломияда бундай нарсалар ҳақида бирон нарса дейилмаган.\nСиз “менинг одамим бор”, “бўйнимга олганман”, дейдиган фолбин ё аррофларнинг Қуръондан бирон сура ёки оятларни ўқишига алданманг, бу бир ҳийла. Содда, илмсиз одамларни алдаш учун қўлланадиган бир макр бу. Улар Қуръон ўқигани билан қилаётган иши ҳалол бўлиб қолмайди. Қуръонни кофир ҳам, мунофиқ ҳам ўқиши мумкин. Аммо инсон қилаётган иши тўғри ё нотўғрилиги унинг Қуръон ўқиши билан эмас, балки шариат мезонларига мос келиши ила ўлчанади.\n“Бўйнига оладиган” одам касал бўлиб қолиши фитна ва васвасадир. Бунда эътиқодни тўғри қилиш, шариатга мос келадиган тиббий ва руҳий муолажаларни бажариш талаб этилади. Тўғри, бундай ҳолатда замонавий тиббиёт бирон чора тополмай ожиз қолиши мумкин. Сабаби кўп ҳолларда ғайбий нарсаларга замонавий тиббиётнинг “тиши” ўтмайди. Лекин пайдо бўладиган турли шубҳа-гумон ва васвасаларни дам солиш, зикр-дуоларда бардавом бўлиш орқали даф қилиш мумкин.\nБундай одамларнинг баъзилари ўзи билмаган ҳолда Қуръондан ўқиб кетиши, кимлардир унга тиловат қилдиришини даъво қиладилар. Инсон устоз кўрмай қандай қилиб Қуръон ўқийди?! Жинлардан ўрганилган илм илм эмас. Зеро, улар ичида инсонга ботил нарсаларни ҳам ўргатувчилар кўп.\nОдамли бўлиб қолмасликнинг иложи борми? Албатта бор. Банда, аввало, эътиқодини мустаҳкам қилиши, турли асоссиз нарсаларга ишонмаслиги, Қуръон ва суннатни маҳкам ушлаб, бидъат-хурофотлардан узоқ бўлиши керак. Ким имонда собитқадам бўлса, унга Аллоҳнинг изни билан ҳеч нарса зарар қилмайди.


Инсон ҳаётини 100 минг сўмга баҳолаш мумкинми? - 14 Марта 2018 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2018 » Март » 14 » Инсон ҳаётини 100 минг сўмга баҳолаш мумкинми?\nИнсон ҳаётини 100 минг сўмга баҳолаш мумкинми?\nҲудудда жамоат тартибини сақлаш, фуқаролар хавфсизлигини таъминлаш, турли ҳуқуқбузарликларга қарши курашиш ва жиноятчиликнинг олдини олиш мақсадида Тошкент вилояти ички ишлар бошқармаси томонидан мунтазам профилактика тадбирлари ўтказилмоқда.\nБироқ фуқаролар ўртасидаги арзимаган сабабдан келиб чиқадиган жанжал ёки охирини ўйламай содир этилаётган ўғирлик туфайли нохуш ҳолатлар кўпаймоқда. Худди шундай жиноятлар жорий йил март ойида Қуйи Чирчиқ, Янгийўл ва Зангиота туманларида содир этилган.\nҚуйи Чирчиқ туманида жорий йил 7 март кунига ўтар кечаси Мевазор маҳалласида яшовчи (исм-шарифлар ўзгартирилган) К.Сотволдиев уйидан баҳоси 6 миллион сўмлик икки бош қора мол ўғирланган. Воқеа тўғрисида фуқаро туман ички ишлар бўлимига ариза билан мурожаат қилди. Тезкор чора-тадбирлар давомида ушбу жиноятни ҳудуддаги Боғистон маҳалласида яшовчи, муқаддам судланган З.Камронов содир этганлиги аниқланиб, ушланди. Далилий ашё сифатида икки бош қора мол жабрланувчига қайтарилди.\nСуриштирувлар давомида З.Камронов 2018 йил 26 январда Мевазор маҳалласида яшовчи нафақахўр Ғ.Деҳқоновнинг ҳам баҳоси 6 миллион 500 минг сўм бўлган икки бош қора молини ўғирлагани аниқланган.\nТуман ИИБ ҳузуридаги Тергов бўлими томонидан айбланувчига нисбатан Ўзбекистон Республикаси Жиноят кодексининг тегишли моддаси билан жиноят иши қўзғатилди.\nЯнгийўл туманида жорий йил 9 март куни соат 12.30 да З.Саидов дала ҳовлисида таниши Тошкент шаҳри Сергели туманида яшовчи Б.Султоновга берган 100 минг сўм қарзини қайтаришини сўрайди ва ўртада жанжал келиб чиқади. Шу пайт Б.Султонов ўзини ҳимоя қилиш мақсадида, пичоқ билан З.Саидовга тан жароҳати етказган.\nУшбу ҳолат бўйича туман ИИБ ҳузуридаги Тергов бўлими томонидан Ўзбекистон Республикаси Жиноят кодексининг тегишли моддаси билан жиноят иши қўзғатилган.\nЗангиота тумани Эркин қўрғонидаги "Мир Абдулло эшон” жомеъ масжиди ёнида турган Қ.Абдуллаевга тегишли автомашинадан 6 миллион 904 минг сўм пул ўғирлаган икки номаълум шахс тезкор қидирув давомида ушланган. Айни пайтда ҳуқуқбузарларга нисбатан туман ИИБ ҳузуридаги тергов бўлими томонидан жиноят иши қўзғатилди.\nШундай кўнгилсизликларнинг олдини олиш мақсадида вилоят ИИБ тергов бошқармаси ходимлари маҳалла фуқаролар йиғинлари, таълим муассасалари, корхона ва ташкилотларда жамоат тартибини сақлаш, хавфсизликни таъминлаш, тинчлик-осойишталик ва тотувликни қарор топтириш каби масалаларда жамоатчилик билан учрашувлар, мулоқотлар ўтказмоқда.\nКатегория: YANGILIKLAR / ЯНГИЛИКЛАР / HABARLAR / AXBOROT | Просмотров: 195 | | Теги: #uznews, #Yangilik, #xabarlar, #news, #newsuz, #новости, #habarlar, #Yangiliklar, #ahborot | Рейтинг: 0.0/0


Президент миграция тизимига оид муҳим қарорни имзолади\nВоқеа-ҳодисалар 14 сентябр 2020 2994\nПрезидент Шавкат Мирзиёев “Хавфсиз, тартибли ва қонуний меҳнат миграцияси тизимини жорий этиш чора-тадбирлари тўғрисида”ги қарорни имзолади.\nҚарорда қуйидагилар назарда тутилган:\n✔ Хавфсиз, тартибли ва қонуний меҳнат миграцияси тизими жорий қилинмоқда ҳамда унинг 6 та асосий йўналиши белгиланмоқда, жумладан:\n➖ ташқи меҳнат миграцияси соҳасида халқаро ҳамкорлик ривожлантирилади, хориждаги ватандошлар ташкилотлари ва ўзбек диаспоралари билан алоқаларни мустаҳкамланади;\n➖ хорижга ишлашга кетишдан олдин фуқароларни касб-ҳунарга\nва хорижий тилларга ўқитилади, уларга касбий малакани тасдиқловчи халқаро сертификатлар берилади;\n➖ меҳнат мигрантларин молиявий ва ижтимоий қўллаб-қувватланади, уларнинг ҳаёти ва соғлиғини суғурталаш амалиёти кенгайтирилади, улар учун маданий-маърифий тадбирлар ташкил этилади;\n➖ меҳнат миграциясидан қайтиб келган шахсларни реинтеграция қилинади, шу жумладан уларнинг бандлиги таъминланади, касбий малакаси оширилади ва тадбиркорлик ташаббуслари рағбатлантирилади.\n✔Ташқи меҳнат миграцияси агентлиги ҳудудий филиалларининг иши қуйидаги тартибда ташкил этилади:\n➖ ҳокимлар ҳудудий филиалларга умумий раҳбарлик қилади ҳамда уларга юклатилган вазифаларнинг самарали бажарилишини таъминлайди;\n➖ ҳудудий филиал раҳбарлари бир вақтнинг ўзида Қорақалпоғистон Республикаси Вазирлар Кенгаши Раиси, вилоятлар ва Тошкент шаҳар ҳокимининг ёрдамчилари ҳисобланадиган бўлди;\n➖ ҳокимликлар маҳаллий бюджетнинг қўшимча манбалари ҳисобидан ҳудудий филиалларнинг моддий-техника базасини мустаҳкамлаш ҳамда фаолиятига малакали мутахассисларни жалб қилиш чораларини кўради;\n✔ Ташқи меҳнат миграцияси агентлигининг ҳудудий филиалларига қуйидаги ҳуқуқлар берилмоқда:\n➖ хорижий иш берувчилар ва уларнинг вакиллари билан бевосита келишувлар тузиш ҳамда тузилган келишувларга асосан фуқароларни ишга юбориш;\n➖ хорижий мамлакатларнинг ҳудудий миграция ва бошқа давлат органлари билан алоқалар ўрнатиш ва музокаралар ўтказиш, хориждаги ватандошлар ташкилотлари билан ҳамкорлик қилиш;\n➖ хорижий (халқаро) молия институтлари миграция соҳасини ривожлантиришга ажратиладиган грантларини жалб қилиш.\n✔ 2021 йил 1 январдан бошлаб ташкиллаштирилган меҳнат миграцияси йўли билан хорижга чиқиб кетаётган шахсларни, ишга юборишдан олдин мажбурий тартибда касб-ҳунарга ўқитиш тизими жорий қилинмоқда.\n➖ 13 та коллеж ва 13 та техникумда (жами йиллик қуввати 20,2 минг ўқувчи) меҳнат мигрантлари учун қисқа муддатли (3 ойгача) касб-ҳунар\nва чет тилларига ўқитиш курслари ташкил этилади;\n➖ қисқа муддатли курсларнинг ўқув дастурлари хорижий йирик\nиш берувчиларнинг (Россиянинг “НИПИГАЗ” АЖ, “Renaissance Heavy Industries”, Б.Т.К ГРУП, Туркиянинг “ANT YAPI”, “Tayga Grupp”, БААнинг “Tadbeer” ташкилотлари) талабларига мослаштирилади;\n➖ хорижий йирик иш берувчилар ва хусусий бандлик агентликлари билан алоқалар ўрнатилади ҳамда қисқа муддатли курсларда улар учун зарур бўлган касблар бўйича малакали мутахассислар тайёрланади;\n➖ Меҳнат вазирлиги ҳузуридаги жамғарма маблағлари ҳисобидан қисқа муддатли курсларга хориждаги йирик корхоналарнинг малакали мутахассислари ва етакчи таълим муассасаларининг педагог кадрлари жалб қилинади;\n✔ 2021 йил 1 январга қадар қуйидагилар ташкил этилади:\n➖ Япония иш берувчилари билан ҳамкорликда Тошкент шаҳридаги “Ишга марҳамат” мономарказида “Япон тили ва касбий малака” тест маркази;\n➖ Россия Федерациясининг Пайвандчилик назорати миллий агентлиги билан ҳамкорликда Фарғона шаҳридаги “Ишга марҳамат” мономарказида пайвандчилар мактаби;\n➖ Бирлашган Араб Амирликларининг рекрутинг “Тadbeer” марказлари билан ҳамкорликда Гулистон шаҳридаги “Ишга марҳамат” мономарказида хизмат соҳасида фаолият кўрсатадиган ишчиларни тайёрлаш ўқув маркази;\n➖ Япония ва Бирлашган Араб Амирликлари билан ҳамкорликда чет тилларига ўқитиш ва хизмат соҳаси бўйича касбга тайёрлаш ўқув марказлари;\n➖ “Ижтимоий ҳимоя ягона реестри” ахборот тизимида кам таъминланган сифатида рўйхатга олинган оила аъзоларига, улар меҳнат фаолиятини амалга ошириш учун хорижга чиқиб кетаётганда микроқарзлар берилади;\n➖ микроқарзлар хорижда ишга жойлашиш (шу жумладан, йўл ҳақини тўлаш ва меҳнат фаолиятига рухсат олиш) билан боғлиқ харажатларни қоплаш учун 10 млн сўмгача миқдорда бир йил муддатга берилади;\n➖ микроқарз фоиз ставкасининг 14 фоизли пунктидан юқори бўлган қисми, лекин 21 фоиздан ошмаган миқдори Бандликка кўмаклашиш давлат жамғармаси маблағлари ҳисобидан компенсация қилинади;\n2021 йил 1 январдан бошлаб ташкиллаштирилган ҳолда хорижда меҳнат фаолиятини амалга ошириш – ўзини ўзи банд қилган шахслар шуғулланиши мумкин бўлган фаолият турларига тенглаштирилади ҳамда ушбу шахсларга ўзини ўзи банд қилганлар учун белгиланган солиқларни тўлаш ҳамда пенсия миқдорини ҳисоблаш тартиби қўлланилади;\n➖ 2021 йил 1 январга қадар Ўзбекистонда Россия Федерацияси Ички ишлар вазирлигининг паспорт-виза хизмати ваколатхонаси очилади ҳамда ушбу ваколатхонада патентни тайёрлаш, расмийлаштириш ва бериш хизматлари кўрсатилади;\n➖ 2021 йил 1 январга қадар Ташқи меҳнат миграцияси агентлигининг Екатеринбург (90 мингга яқин меҳнат мигрантлари ишламоқда), Новосибирск (200 минг нафар), Самара (100 минг нафар), Уфа (70 минг нафар), Чимкент (100 минг нафар) ва Истанбул (300 минг нафар) шаҳарларидаги ваколатхоналари очилади;\n➖ чет давлатларда мураккаб молиявий аҳволга тушган\nва шахсини тасдиқловчи ҳужжатларсиз, маблағларсиз қолган 10 мингга яқин фуқароларга 446 минг сўм (40 долл) бир марталик моддий ёрдам кўрсатилади ҳамда ушбу мақсадларга 4,1 млрд сўм маблағ ажратилади;\n➖ Россия Федерацияси, Қозоғистон ва Туркия Республикаларида меҳнат фаолиятини амалга ошираётган фуқароларга ҳуқуқий ёрдам кўрсатиш мақсадида адвокатлик фирмалари жалб қилинади, онлайн платформа яратилади ва Россия Федерацияси ҳудудини доимий хизмат билан қамраб оладиган “Call-марказ” ташкил қилинади;\n➖ хорижий мамлакатларда Ўзбекистон Республикаси фуқароларига мунтазам ёрдам кўрсатиб келаётган шахсларни “фахрий консул” ҳамда “жамоат маслаҳатчиси” этиб тайинлаш ҳамда уларни давлат мукофотлари билан тақдирлаш амалиёти жорий қилинади;\n➖ дипломатик ваколатхоналар, консуллик муассасалари ҳамда Ташқи меҳнат миграцияси агентлигининг ваколатхоналари ҳузурида хориждаги ватандошлар, йирик иш берувчилар ҳамда Ўзбекистон Республикаси фуқароларига мунтазам равишда ёрдам кўрсатиб келаётган бошқа шахслар иштирокидаги Маслаҳат кенгашлари ташкил этилади.


Пермда қонли отишма: университет талабалари ўққа тутилди | Azon.uz - Ахборот-таҳлилий портал\nПермда қонли отишма: университет талабалари ўққа тутилди\n1392 13:10 20.09.2021\nБугун эрталаб Россиянинг Пермь шаҳрида жойлашган университет биносида қуролланган шахс одамларга қарата ўқ уза бошлаган. Аввалига травматик деб ҳисобланган қурол кейинчалик ҳақиқий жанговар қурол эканлиги аниқланди.\nМаҳаллий вақт билан тахминан 11:30 да бошланган. Бир гуруҳ талабалар университет биносидан бошқасига ўта бошлаганида биринчи ўқ овозлари эшитилган. Талабалар зудлик билан воқеа жойини тарк эта бошлаган. Ижтимоий тармоқда тарқалган видеоларда талабаларнинг иккичи қаватдан сакраб тушаётгани акс этган.\nҚуролли жиноят қилган шахснинг номи ҳам аниқланган: у 18 ёшли Тимур Бекмансуров бўлиб чиқди. У университетга ҳужум уюштирилишидан олдин ижтимоий тармоқда хабар қолдирган.\nХабарда гумонланувчи экстремист эмаслигини ва унинг жинояти террорчилик ҳужуми эмаслигини қайд этади. Унинг сўзларига кўра, йигит узоқ вақтдан бери ўқотар қурол сотиб олиш учун пул йиғиб, ҳужумга тайёргарлик кўрган.\nГумонланувчи қурол рухсатномасини олиш учун тиббий кўрикдан ўтган. У собиқ мактабига қуролли ҳужум уюштиришни режалаштирган, лекин кейин фикридан қайтган ва Перм давлат университетини танлаган.\nҲозир Пермь давлат университетига ҳужум қилган шахс қўлга олингани ҳақида университет матбуот хизмати хабар берган. Отишма пайтида беш киши ҳалок бўлди, яна олти киши яраланди.\nМахсус Россия отишма тала талаба\n228 22:05 03.12.2021\n398 21:00 03.12.2021\n632 20:05 03.12.2021\n422 19:05 03.12.2021\n1227 18:10 03.12.2021\n827 17:30 03.12.2021


Испания компанияси Ўзбекистонда изчил велосипед тизимини жорий этишни таклиф қилди » Ўзбекистон янгиликлари – Zamin.uz\nИспания компанияси Ўзбекистонда изчил велосипед тизимини жорий этишни таклиф қилди\n16 июль 2019, 15:23\nЎзбекистон Туризмни ривожлантириш давлат қўмитасида қўмита раиси маслаҳатчиси Беҳруз Ҳамзаев, Ўзбекистон Велосипед спорти федерацияси вакиллари ҳамда Испаниянинг “Truebasport” компанияси раҳбари Фермин Труба ва компания менежери Оскар Кантеро иштирокида учрашув бўлиб ўтди.\nСуҳбат чоғида Туризмни ривожлантириш давлат қўмитаси “Truebasport” компаниясига халқаро миқёсдаги “Tour de silk road” номли лойиҳани ҳамкорликда ташкиллаштиришни таклиф этди. Мазкур йирик веломарафон жаҳонга машҳур спортчиларни жалб қилишга, Ўзбекистон брендини дунёга танитишга ҳисса қўшади.\nКомпания қўмитанинг ушбу таклифини маъқуллаган ҳолда, мамлакатда изчил велосипед тизимини жорий қилиш ҳамда бутун дунё, жумладан Европага Ўзбекистонни туристик маскан сифатида тарғиб этиш бўйича ўз тақдимотини намойиш этди.\nУчрашув доирасида Ўзбекистон яқин келажакда мазкур спорт тури бўйича Осиёнинг энг етакчи давлатига айланиши мумкинлиги алоҳида қайд этилди.\nУчрашув якунида томонлар ўзаро манфаатли лойиҳанинг дастабки дастурини яратиш бўйича фикр-мулоҳазалар алмашилди. Мазкур лойиҳа дастури тўлиқ шаклланганидан сўнг ўрганиш учун раҳбариятга тақдим этилади.\nИспаниянинг “Truebasport” компанияси велоспорт бўйича экспертлар жамоасидан ташкил топган бўлиб, улар орасида “Tour de France” ғолиблари, UCI (Union Cycliste Internationale)нинг лицензияга эга менежерлари, коучинг, коммуникация ва маркетинг соҳасидаги етакчи мутахассисларни учратиш мумкин.\nЯнгиликлар » Жамият » Испания компанияси Ўзбекистонда изчил велосипед тизимини жорий этишни таклиф қилди\n06:00 Тошкентда сайл: вилосипедлар бепул тақдим этилади\n16:19 “Тошкентлик терминатор” Ўзбекистонга келди


“Вилоят ҳоким кубоги-2018”: Жамоалар номи маълум бўлди / CHAMPIONAT.asia\n“Вилоят ҳоким кубоги-2018”: Жамоалар номи маълум бўлди\n27 янв 08:41\nТеглар : Вилоят Ҳоким кубогиФарғона\nҲар йили мавсум бошланиши арафасида Фарғона вилоят ҳокимлиги ва вилоят футбол ассоциасияси томонидан анъанавий тарзда “Вилоят ҳоким кубоги” мусобақаси ўтказилишидан хабарингиз бор.\n28 январь жорий йилги турнир старт олади.\n“Вилоят ҳоким кубоги-2018” халқаро турнир мақомига эга бўлиб, 16 та жамоа учта гуруҳга бўлинган ҳолда кураш олиб боради. “А” гуруҳида Ўзбекистон Суперлигаси ва Про-лига клублари ҳамда Қирғизистонинг “Ўш” клуби иштирок этади. Қолган иккита гуруҳда эса Про-лига, Супер лига жамоалари ўринбосарлар ва Фарғона вилояти чемпионатида иштирок этувчи клублар қатнашади.\n“А” гуруҳидаги жамоалар алоҳида соврин учун кураш олиб боришади. Ўзаро ўйинлардан кейин кўп очко жамғарган жамоа бош совринга эга бўлади. “Б” ва “С” гуруҳида ҳам ўйинлар бир даврали тизимда ўтказилиб, гуруҳ ғолиблари финалда майдонга тушишади ва иккинчи соврин ғолибини аниқлаб беришади. Ўйинлар Фарғона давлат университетига қарашли спорт мажмуаси (ФарДУ стадиони), Қиргулидаги “Нефтчи СК” ўйингоҳларида бўлиб ўтади.\n28 январь (якшанба)\nИстиқлол – Машъал ФарДУ стадиони соат 11:00\nЦементчи – Ўш ФарДУ стадиони соат 15:00\nНефтчи – Қўқон-1912 Нефтчи СК соат 15:00\n30 январь (сешанба)\nЦементчи – Қўқон-1912 ФарДУ стадиони соат 11:00\nИстиқлол – Ўш ФарДУ стадиони соат 11:00\nНефтчи – Машъал Нефтчи СК соат 15:00\n5 февраль (душанба)\nМашъал – Цементчи ФарДУ стадиони соат 11:00\nЎш – Қўқон-1912 ФарДУ стадиони соат 15:00\nНефтчи – Истиқлол Нефтчи СК соат 15:00\n“Қўқон-1912-2” (Қўқон ш. )\n“Андижон” (Андижон ш. )\n“Ифтихор” (Олтиариқ т.)\n“Турон” (Ўзбекистон т.)\n“Ёзёвон лочинлари” (Ёзёвон т.)\n“Тошлоқ ФК” (Тошлоқ т.)\n“Ўз Тонг Конг Хо” (Андижон)\n“Б” ва “С” гуруҳлари тақвими кейинроқ эълон қилинади.\n"Ньюкасл" эронлик футболчини трансфер қилмоқда 14\nКуперга ва футболчиларга раҳмат айтиб ишлашда давом этамиз 113\nГрэм Арнольд: "Ўзбекистон терма жамоаси менда илиқ таассурот қолдирди" 102


Fergana.uz - ФАРҒОНАДАГИ КОРЕЯ ХАЛҚАРО УНИВЕРСИТЕТИ РЕКТОРИ: МАҚСАДИМИЗ – КОРЕЯДАГИ УНИВЕРСИТЕТЛАРДАН ҲАМ ЮҚОРИРОҚ САВИЯДА ТАЪЛИМ БЕРИШ! amCharts examples\nФАРҒОНАДАГИ КОРЕЯ ХАЛҚАРО УНИВЕРСИТЕТИ РЕКТОРИ: МАҚСАДИМИЗ – КОРЕЯДАГИ УНИВЕРСИТЕТЛАРДАН ҲАМ ЮҚОРИРОҚ САВИЯДА ТАЪЛИМ БЕРИШ!\n2021-06-02 18:20:45 128\nБугун вилоят ҳокими Хайрулло Бозоров Фарғона шаҳридаги Корея халқаро университети ректори Парк Жун Хони қабул қилди.\nСамимий мулоқот чоғида олийгоҳда таълим сифатини ҳамда талабалар учун шароитларни янада ошириш масалаларида сўз борди.\nВилоят раҳбари Корея халқаро университети томонидан водий вилоятларида ўтказилган “КИУФ олимпиадалари” ҳақида алоҳида тўхталиб, иқтидорли талабаларга университет грантлари тақдим этилганини юқори баҳолади.\nОлийгоҳ ҳудудида янги барпо этилган талабалар ётоқхонаси янги академик ўқув йилидан бошлаб талабалар ихтиёрида бўлишини маълум қилган Парк Жун Хо, янги замонавий лаборатория биноси қурилиши ҳам яқин даврда бошланишини билдирди.\n“Мақсадимиз – Фарғона шаҳрида Кореядаги университетлардан ҳам юқорироқ савияда таълим бериш ва буни амалга ошириш йўлида жадал одимламоқдамиз”, деди университет ректори.\nМамлакатимизда йўлга қўйилаётган хусусий олийгоҳларга ҳам зарур мутахассисларни тайёрлаш бўйича давлат буюртмаси бериш тизимига Корея халқаро университетини ҳам жалб этиш, шунингдек университет профессор-ўқитувчилари таркибини маҳаллий юқори малакали мутахассислар билан тўлдириш борасида ҳам фикр алмашилди.


Galaxy A22 - энг арзон 5G смартфон тақдим этилди\nSamsung компанияси 5G тармоғида ишлайдиган Galaxy A22 смартфони тақдимотини ўтказди.\nҚурилма 6,6 дюймли IPS-экран, MediaTek Dimensity 700 процессори, 4 гигабайт тезкор ва 64 гигабайт доимий хотира билан жиҳозланган. Девайс 48, 5 ва 2 мегапикселли учта камера, дактилоскопик сенсор, 5000 миллиампер-соат ҳажмли аккумуляторга эга.\nСмартфонга Android 11 операцион тизими ўрнатилган. Маълумот берилишича, Galaxy A22 энг арзон 5G смартфон ҳисобланади. Европада унинг 64 гигабайтли версияси 229 евро, 128 гигабайтли версияси эса 249 евро туради.\nSamsung, шунингдек, смартфоннинг 4G тармоғида ишлайдиган соддалаштирилган версиясини ҳам тақдим қилди. У 6,4 дюймли OLED-экран ва MediaTek Helio G80 процессори билан жиҳозланган.\nКиритилди: 07:30 07.06.2021. Ўқилди: 2361 марта. Фикрлар сони: 0 та.\nGoogle дастурида оммавий муаммо юзага келди\nAҚШ 18 тоннали портловчи модда билан ҳарбий кемани синовдан ўтказди\nMicrosoftнинг капитали 2 триллион доллардан ошди


кино - xabar.uz\n«Имконсиз топшириқ» франшизаси ниҳоят якунланади (видео)\nАйни пайтда картинанинг 7 ва 8-қисмлари суратга олиняпти.\nУлуғбек Қодиров қаҳрамон роли учун 25 килога озди\nМазкур биографик драма Ўзбекистон ва Беларусда суратга олинади ва келгуси йил 9 майда премьераси бўлиб ўтади.\nСнайпер-қиз: фашистларни қирган ўзбек қизи ҳақида кино олинади\nУ 1941 йилда қизил армия сафига кўнгилли бўлиб қўшилган.\nЖек Николсоннинг машҳур болтаси 175 минг долларга сотилди\n«Шуъла» — ёзувчи Стивен Кинг романи асосида кинорежиссёр Стенли Кубрик 1980 йилда суратга олган хоррор жанридаги фильм.\nКинематография агентлиги томонидан маҳаллаларда миллий фильмлар намойишлари бўлиб ўтмоқда\nКинематография агентлиги томонидан маҳаллаларда Агентлик буюртмасига биноан суратга олинган миллий фильмлар намойишлари бўлиб ўтмоқда.\n«Осмондаги болалар»нинг учинчи қисми суратга олинади\nЗулфиқор Мусоқов сценарийси ва режиссёрлигида «Осмондаги болалар-3» бадиий фильми яратилади.\nЎзбекистон Кинематография марказига айланди\nТаниқли киностудиялар ижодий ва ишлаб чиқариш ресурсларини бирлаштириб, альянс тузишга қарор қилишди.\n«Оскар»га номзодлар эълон қилинди: Уилл Смит Дензел Вашингтонга қарши, «Юқорига қараманг», «Даҳшатлар хиёбони» ва бошқалар\n«Оскар» мукофотларини топширишга бағишланган 94-маросимни 27 март куни Лос-Анжелес шаҳрида ўтказиш режалаштирилган.\nХорижий кинокомпаниялар Бўстонлиқда йиғилади\nБўстонлиқ туманида ер майдони 50 гектардан кам бўлмаган замонавий киношаҳар ташкил этилади.\nЎзбекистон ҳақидаги роликда Амир Темур қонхўр босқинчи деб таърифланди\nУшбу видеоролик Туризм ва спорт вазирлигининг Фейсбукдаги расмий саҳифасида оммага эълон қилинди.


Бир кунда икки оилага сайёр тарзда 7 "метрка" топширилди\nҲаётда шундай воқеалар ҳам бўлади, эшитиб ҳайратга тушади, киши. Ижтимоий тармоқларни «портлатган» хабар чиндан кўп сонли фойдаланувчиларини лол қолдирди. Гап 4 ўғил эгиз фарзандларни дунёга келтирган 30 ёшли поплик Мадинахон Икромова ҳақида боряпти. Шифокорларнинг таъкидлашича, болалар соғлом. 1-бола 902 грамм,...\nҲар бир миллатнинг ўз маданияти ва санъати унинг халқ сифатидаги қадр-қимматини белгилаб берувчи асосий омилларидан биридир. Инсоният вужудга келибдики, ўзининг бутун салоҳиятини ишга солиб, яратувчилик, бунёдкорлик, ижодкорлик, мушоҳадакорлик борасида тинимсиз изланади, бундан эстетик завқ олади ва бу жараёнда руҳан юксалади....\nShowing 101-120 of 336 items.


Ҳакамлар ўйиндан сўнг интервью берса қандай бўлади? » Lochinlar.UZ\nLochinlar.UZ » Тахлил » Ҳакамлар ўйиндан сўнг интервью берса қандай бўлади?\nҲакамлар ўйиндан сўнг интервью берса қандай бўлади?\nИталия чемпионатида келаси мавсумдан бошлаб ўйиндан сўнг ҳакамлар интервью берадилар. Ҳа, тўғри ўқидингиз, энди шундай бўлади.\nБу ҳақда италиялик ФИФА ҳаками Никола Риццоли расман маълумот бериб бўлди. Унинг айтишича, «А» серияда келаси мавсумдан бошлаб ҳакамлар ўйиндан сўнг ўз фикрларини билдириш ҳуқуқига эга бўладилар. Журналистлар эса ўзларини қизиқтирган саволлар билан мурожаат қилишлари мумкин.\nАгар ҳозир ўзимизнинг олий лигага ҳам айнан шу нарса етишмаётгани ҳақида гапирсак, қўллаб-қувватловчилар кўп бўлиши эҳтимоли жуда катта. Чунки деярли ҳар бир турда қайсидир ҳакамга нисбатан эътирозлар бўлиб туради. Ҳали у, ҳали бу рефери йўл қўйган хатолар ҳақида бот-бот эшитиб турамиз. Умуман, бундан кўп ҳайрон қолиш ҳам шарт эмас. Аслида, футбол ўзи шундан иборат - ҳакам қай даражада кучли бўлмасин, барибир, қайсидир вазиятда хатога йўл қўйиши турган гап. Бу эса, ўз навбатида, турли гап-сўзларни келтириб чиқаради. Униси у дейди, буниси эса бу. Энг ёмони - ҳакамда ўзини оқлаш учун имконият ҳам йўқ. Чунки унга ўйин ҳақида фикр билдириш тақиқлаб қўйилган. Энди бир ўйлаб кўринг, агар ушбу тақиқ олиб ташланса, ҳакамларда айтиш учун қанча гап топиларди?\nГУРУЧ ОРАСИДАГИ КУРМАК\nАммо бу ҳали масаланинг фақат бир томони, холос. Биласизми, ҳакамлардан тақиқ олиб ташланишини яна нима учун истаймиз? Чунки айни шу ислоҳот футбол анча тозаланишига ҳам олиб келган бўлар эди. Балки бу гапни айтиш унчалик тўғри эмасдир, аммо барибир, таъкидлашга мажбурмиз - футбол пайдо бўлибдики, нохолис ҳакамлик ҳам мудом у билан ёнма-ён келган. Беш қўл баробар эмас, ҳакамлик ҳуқуқидан ўз манфаати йўлида фойдаланадиганлар ҳар доим топилган. Бундан ҳали ҳеч бир клуб ва ҳеч қайси чемпионат кафолатланмаган. Гуруч ортидан курмак ҳам сув ичиши ҳақидаги мақолни унутманг.\nИталия футболида амалга ошириладиган ислоҳот ҳақида хабар пайдо бўлгач, ҳамкасбларимиздан бири билан шу масалани муҳокама қиларканмиз, олий лига 6-тури доирасида ўтказилган ўйинлардан бирини ҳам томоша қилишимизга тўғри келди. Ўша баҳсга аниқ тўхталишни истамаймиз, чунки бунга ҳали эрта, деб ҳисоблайман. Аввал бизда ҳам «А» сериядаги каби ислоҳот амалга оширилсин, кейин балки бемалол гапирармиз. Ҳозирча эса фақат шуни айтишим мумкин - суҳбат мавзуси ҳакамликка бориб тақалгач, табиийки, ўша учрашувни бошқараётган ҳакамнинг қарорлари борасида саволлар ҳам пайдо бўлади. Ишонинг, ўйин тугагандан сўнг ҳакам билан мулоқот қилиш имкони бўлганида, саволлар бир талай топиларди.\nБундан эса шундай хулоса чиқардик - ҳакамларнинг ўйиндан сўнг интервью бериши Ўзбекистон чемпионатига ҳам жуда керак экан. Нафақат ҳакамлар, балки уларга балл берадиган назоратчилардан тортиб, ҳакамлар қўмитаси раҳбариятигача ўз изоҳлари билан ўртоқлашсалар, ажойиб иш бўлар эди. Бу ўринда гап ҳатто нохолис ҳакамлик ҳақида ҳам кетмаяпти. Шунчаки, керак экан, тамом-вассалом. Қай даражада кераклигини эса учта банд билан асослаб беришга қарор қилдик. Демак, бошладик.\n1. Биринчи асос шундаки, агар ҳакам ўйиндан сўнг журналистлар саволларига нишон бўлишини билса, ўз ишига янада масъулият билан ёндашган бўлар эди. Эътибор беринг, биз ҳозирча ҳакамларни нохолисликда айбламаяпмиз. Шунчаки, иш бор жойда, албатта, камчилик ҳам бўлади. Айниқса, ҳакамдек қабул қилиш учун ҳатто икки сониядан ортиқ вақти бўлмаган инсоннинг ишида қусур бўлиши турган гап. Шу сабабли ҳам, кўпинча ҳакамлар хатоси ушбу омил билан изоҳланади. Аммо ҳамма бало шундаки, баъзи дангаса, ишёқмас ва танбал мутахассислар мана шу омилга ёпишиб олганлар ва ҳар қандай вазиятда ҳам ҳакамлик қай даражада оғирлигини айтиб, сувдан қуруқ чиқиб кетаверадилар. Ўз устида ишлаш, янги тажрибаларни ўрганиш каби «ортиқча» нарсалар ҳақида бош қотирмайдилар. Янги ислоҳот эса уларни кўпроқ ишлашга мажбур қилган бўлар эди.\n2. Худди шу гапни назоратчилар борасида ҳам айтиш мумкин. Баъзан кўрамизки, ҳакамлик масаласида бир қатор норозиликлар бўлган ўйинларга ҳам юқори балл берилади. Ўша вазиятда нима учун шундай қарор қабул қилингани ҳақида эса ҳеч қандай изоҳ йўқ. Бу эса ўз навбатида, мухлислар ўртасида норозиликларни келтириб чиқаради. Ёки қайсидир ҳакам дахлсиздек кўриниш касб этиши ҳам ҳеч гап эмас. Агарда ҳакамлар қўмитаси ва назоратчилар ҳакамларга қўйилган баҳо ҳақида изоҳ берсалар, ҳаммаси жойига тушар эди, деб ўйлаймиз. Камида нима сабабдан шундай қарор қабул қилинганини билиб олардик. Бу эса ортиқча саволларнинг олдини олади. Боз устига, назоратчилар ҳам балл беришда қўшимча масъулият ҳис қиладилар ва бу ҳам ишнинг сифати ошишига олиб келади.\n3. Юқорида ҳакамлик ишида ислоҳот кераклиги ҳақида иккита асос келтирдик. Аммо учинчи асос ҳаммасидан ҳам залворли чиқади, деб ўйлаймиз. Чунки айнан шу банд ҳакамлар фойдасини кўзлаб ёзилмоқда. Яхши биламиз, ҳакамлар қарорлари ҳар доим ҳам тўғри қабул қилинавермайди. Ҳатто, энг одилона қарорга нисбатан ҳам норозилик бўлиши мумкин. Бу эса, ўз навбатида, ҳакамлар, клублар ва мухлислар ўртасида тушунмовчиликлар келтириб чиқариши ҳеч гап эмас. Энг ёмони - қайсидир ҳакамга нисбатан нотўғри тушунча шаклланиб қолиши ҳам мумкин. Энди ўйлаб кўринг, агар ўйиндан сўнг ҳакам интервью бериб, журналистларни қизиқтирадиган саволларга жавоб қайтарса, қаерда қандай қарор қабул қилганини тушунтирса, бу англашилмовчиликлар қай даражада барҳам топган бўлар эди? Масалан, айтайлик, фалон жамоалар ўртасида кечган учрашувда ҳакам футболчини арзимаган қўполлиги учун майдондан четлатди. Бу эса турли норозиликларга сабаб бўлди. Аммо ҳакам бунга қадар ўйинни бузиб қўймаслик учун футболчига ўта қўпол ўйини учун қизил карточка кўрсатмаган ва оғзаки равишда огоҳлантирган эди. Яъни, навбатдаги ҳар қандай қоида бузилиши майдондан четлатиш билан якунланишини олдиндан айтиб қўйган. Бироқ футболчи шунда ҳам қоида бузишдан тўхтамагач, ҳакам уни майдондан ҳайдаб солишга мажбур бўлди. Ўйлаймизки, агар ҳакам мана шундай нозик жиҳатларни мухлисларга тушунтириб берса, унга нисбатан норозилик кўпаймаслиги турган гап. Бу эса ўзаро муносабатни яхшилаш имконини беради. Деярли ҳар бир ўйинда мана шундай англашилмовчиликлар рўй беради ва жараённи четда туриб кузатган мухлис уни тушунмаслиги мумкин. Оқибатда, ҳакам нохолисга чиқарилади ва унга нисбатан турлича тамғалар ёпиштирилади. Ўйиндан сўнг бериладиган интервью орқали эса бу муаммоларни осонгина бартараф этиш мумкин.\nАслида, бундай ислоҳот нафақат Италия «А» серияси ёки Ўзбекистон олий лигаси, балки дунёнинг исталган чемпионати учун керак. Бунинг учун янада кўп асослар келтириб, ўзимизни қийнашимиз ҳам шарт эмас. Футболга бир ойгина мухлислик қилган одам ҳам ҳакамлар билан ҳеч бўлмаса бир марта гаплашиб кўришни исташи турган гап. Чунки бу - футбол оламидаги энг мураккаб ва оғир иш. Ёдингизда бўлса, ҳатто Пьер Луижи Коллинага нисбатан ҳам қанчалар эътирозлар бўлар эди. Ёки ўзимизнинг Равшан Эрматовни ҳам мухлислар ҳар доим тушунавермайдилар.\nФИФА узоқ вақт давомида ҳакамларни футбол оламидан изоляция қилиб келди. Улар ўз фикрини билдириш ҳуқуқидан маҳрум этилдилар. Аммо бу ҳар доим ҳам тўғри қарор бўлмаган, деб бемалол айтиш мумкин. Балки ўйингача ҳакамларнинг ўзгалар нигоҳидан четда бўлишлари тўғридир, аммо ўйиндан сўнг қилган ишларига, албатта, жавоб беришлари керак. Улар ўзларини оқлаш ёки хатолари учун кечирим сўраш имкониятидан маҳрум бўлмасликлари керак.\nХуллас, ҳакамлик борасида шундай гаплар. Аммо биз шу билан бирга яна бир нарсани алоҳида таъкидлаб ўтишни истардик. Яхши биламиз, бизда нафақат ҳакамлик, балки футболга тааллуқли деярли ҳар бир соҳада матбуот билан муносабат идеал тарзда йўлга қўйилмаган. Тўғри, ҳамма клублар ҳақида ҳам шундай деб бўлмайди. Айтайлик, сўнгги йилларда матбуот билан ишлаш борасида кўп ислоҳотлар амалга оширилди. Вазият аввалгидан анча яхши. Аммо ҳозирча шуларнинг ўзи етарли эмас, деб ўйлаймиз.\nҲар қанча оғриқли бўлмасин, тан олиш лозим, аксарият клублар матбуотга ўгай нигоҳ билан қарайдилар. Интервью тўғрисидаги сўровлар рад этилгани ва журналистлардан қочиб юрадиган футболчи ва мураббийлар кўплигини инкор этиш қийин масала. Шу ўринда бир гапни айтиб қўйишни истар эдик - матбуот футболга муҳтож бўлмаслиги мумкин, чунки ёритиш учун унда бош-қа мавзулар исталганча топилади. Аммо футбол матбуотга муҳтож бўлиши турган гап. Чунки ҳар қандай спорт тури мухлислар билан тирик. Уларни ўзаро боғлаб турадиган кўприк эса - матбуот. Матбуот - бу реклама, дегани. Боз устига, кўпинча бу реклама текин бўлади. Шу сабабли ҳам, ФИФА футболчилар ва мураббийларнинг ўйин олдидан ва ўйиндан кейин матбуот анжуманида иштирок этишларини мажбурий қилиб қўйган. Мана, энди худди шу масала ҳакамликка нисбатан қўлланилиши мумкин.\nИстардикки, бизда ҳам футболчи, мураббий ва мутасаддилар мана шу нарсани тушуниб олсалар. Эслаб қолинг, қачон бизда шундай тушунча шаклланса, кейин футбол жадал суръатда ривожланиши мумкин. Унгача эса...\nЗафар ҚОСИМОВ.скачать dle 10.4фильмы бесплатно


Avtotest республиканинг барча ҳудудларида ҳайдовчилар малакасини ошириш Марказларини очади / Ўзбекистон янгиликлари, энг сўнгги хабарлар\nЖАМИЯТ 0 Шархлар 4917 кўрилди\nAvtotest республиканинг барча ҳудудларида ҳайдовчилар малакасини ошириш Марказларини очади\n6 ноябрь куни Avtotest марказий ўқув мажмуасида Ўзбекистоннинг барча минтақаларида автотранспорт воситалари ҳайдовчиларининг малакасини ошириш Марказлари очилишига тайёргарликка бағишланган медиатур ўтказилди.\nТадбир давомида медиатур иштирокчилари яратилган шарт-шароитлар, моддий-техника, ўқув-услубий базалар, шунингдек, ўқитувчиларнинг даражаси ва малакаси билан танишдилар.\nТадбирда «Интранет» ахборот-коммуникация муҳити ёрдамида ўқувчилар ва ўқитувчилар таркибининг қатнашиши юзасидан қатъий мониторинг назорати жараёни кўриб чиқилди. Аудитория машғулотларининг ўтказилиши ҳам реал вақт режимидаги аудио ва видеокузатув ёрдамида назорат қилинади.\nҲайдовчилар малакасини ошириш зарурлиги масаласига алоҳида эътибор қаратилди. ЙҲХДХ матбуот хизмати раҳбарининг таъкидлашича: «Йўл ҳаракати хавфсизлигини ошириш мақсадида, ҳамда ИИВ, Иқтисодиёт вазирлиги, Молия вазирлиги, Адлия вазирлиги, Ахборот технологиялари ва коммуникацияларини ривожлантириш вазирлиги, Олий ва ўрта махсус таълим вазирлиги, Давлат рақобат қўмитаси, Ўзбекистон Автомобиль ва дарё транспорт агентлиги, Савдо-саноат палатаси, Ўзбекистон Республикаси Вазирлар Маҳкамаси томонидан киритилган таклифларни танқидий ўргатиш натижалари бўйича, 2018 йилнинг 1 январидан юридик шахслар автотранспорт воситаларини бошқарувчи шахслар малакасини ошириш тартиби, «Avtotest Report» МЧЖ ўқув мажмуасини Ўзбекистон Республикасида ушбу малакани ошириш фаолиятини амалга ошириш бўйича махсус ҳуқуққа эга компания сифатида белгилаган ҳолда жорий этиш лозимлиги ҳақида қарор қабул қилинди».\n- Ўқув жараёни анчадан бери 20 йиллик стажга эга ҳайдовчилар ёдида бўлган ҳолатда эмас. Биз ўқув жараёнида мультимедиа воситаларидан фаол фойдаланамиз. Машғулотларда ўқитувчи планшетни ишлатади, курслар учун махсус ишлаб чиқилган Avtotest 3.0 дастуридан аннимацион 3D роликлар эса ҳар бир ўқув аудиториясида ўрнатилган катта экранлар ва проекторларда кўрсатилади. Бундан ташқари, ўқитувчилар, методистлар, психологлардан иборат бўлган мутахассислар экспертлик гуруҳи томонидан ўқитишнинг ноёб интерфаол услуби ишлаб чиқилди, унда барча иштирокчилар таълимга қамраб олинади. Ҳар бир эшитувчига Avtotest 3,0 видеомаърузалари бўлган диск ҳамда тарқатиладиган материалга эга иш дафтарлари тақдим этилади, - дейди «Avtotest Report» МЧЖ бош директори Оксана Тигай.\nТадбирда алоҳида таъкидланишича, Avtotest Марказларни яратиш ва ривожлантиришга 25 миллиарддан ортиқ сўм йўналтирмоқда ҳамда бир мингтадан ошиқ иш ўринлари ташкил этилмоқда. Барча Марказлар ўқитишнинг инновацион услубларини жорий этиш учун замонавий қурилмалар билан жиҳозланади, улар ҳозирда Ўзбекистонда аналогларга эга эмас.\n- Курслар иштирокчиларини қабул қилиб олишга Тошкентнинг Миробод, Чилонзор, Шайхонтоҳур туманларидаги марказлар тўлиқ тайёр ва жиҳозланди. Жиҳозлар, мебель сотиб олинди ва Қорақалпоғистон, Андижон, Фарғона, Наманган, Сирдарё, Жиззах, Самарқанд, Навоий, Бухоро, Қашқадарё, Сурхондарё, Хоразм, Тошкент вилоятларидаги Марказларни жиҳозлаш бўйича комплекс ишлар кенг олиб борилмоқда, - дея айтиб ўтди малака ошириш бўйича Департамент директори Маманбий Омаров.\nИшлаб чиқувчилар курсларни сиғимли ва максимал самарали қилишган. Улар фақат бир ҳафта давом этади. Ўқитиш қиймати ҳам мақбул - энг кам иш ҳақининг 2 баробари. Ҳайдовчиларнинг малакасини ошириш учун тўлов иш берувчининг ўз маблағлари ҳисобидан, бюджет ташкилотларида эса - бюджетдан ташқари маблағлар ҳисобидан амалга оширилади.\nЎқитишнинг инновацион услубларини жорий этиш орқали йўл ҳаракати, фуқаролар ҳаёти ва соғлиги хавфсизлигини таъминлаш, йўл-транспорт ҳодисаларини огоҳлантириш бўйича чораларни кучайтириш, шунингдек, юридик шахсларга тегишли автотранспорт воситаларини бошқараётган ҳайдовчилар малакасини ошириш тартибини такомиллаштириш мақсадида ИИВ ташаббуси билан 2017 йилнинг 4 сентябрида Ўзбекистон Вазирлар Маҳкамасининг «Инновацион ўқитиш услубларини жорий этиш йўли билан ҳайдовчиларни тайёрлаш ва қайта тайёрлаш, уларнинг малакасини ошириш тизимини янада такомиллаштириш тўғрисида»ги 693-сон Қарори қабул қилинди. Унга кўра, 2018 йил 1 январдан бошлаб юқорида қайд этилган шахслар томонидан «Avtotest» ўқув мажмуалари негизида ҳар 2 йилда бир марта малака ошириш курсларидан ўтиш тартиби ўрнатилди.\n«Avtotest» компанияси бу жараённинг нисбатан ёш иштирокчиси (биринчи автомактаб 2015 йилнинг сентябрида очилди, дастурий маҳсулотлар ва махсус адабиётларни ишлаб чиқиш – 2012 йилнинг бошидан) бўлгани ҳолда, йўл ҳаракати хавфсизлигини таъминлаш ишига ижобий ҳисса қўшмоқда. Компаниянинг фаолият соҳаси – ҳайдовчи кадрларни тайёрлаш жараёнида иштирок этиш, аҳоли ўртасида кенг тушунтириш ишларини олиб бориш, замонавий ўқув-услубий маҳсулотларни ишлаб чиқиш.\nКомпания ривожланиш стратегияси аниқ бир принципларга асосланган, улар орасида йўл ҳаракати хавфсизлигини таъминлаш манфаати устуворлиги, фойдали халқаро тажрибани эътиборга олган ҳолда ҳайдовчи кадрларни сифатли тайёрлашни ташкил этиш, таълимнинг замонавий услублари, илм-фан ва техника ютуқларини қўллаш, бор бўлган муаммолар ҳамда истиқболли ривожланиш йўналишларини муҳокама қилишда очиқлик кабилар бор.\n«Avtotest» компанияси ўқитишнинг янги намунадаги услублари, шакллари, технологиялари ва ташкил этилиши намойиш этилувчи ихтисослаштирилган форумларнинг доимий иштирокчиси. «Avtotest 1.0», «Avtotest 2.0», «Avtotest 3.0» инновацион маҳсулоти хорижий ҳамкорларнинг ижобий мулоҳазалари ҳамда баҳоларига эга, 2013 йилда эса Тошкентда ташкил этилган «Best soft Uzbekistan» кўргазмасида «Дастурий маҳсулот – йил маркаси» номинациясида ғолиб деб тан олинди.\nИСБОТСИЗ ҲАҚИҚАТ: "ҲАР ҚАНДАЙ КАСБДА МАЛАКА ОШИРИШ ЗАРУР"\nAVTOTEST ҲАЙДОВЧИЛИК ГУВОҲНОМАСИ БОРЛАРГА АВТОМОБИЛЬ БОШҚАРИШНИ ЎРГАТИШНИ БОШЛАДИ


"Пахтакор" "Хоразм" билан Тошкентда ўйнайди / CHAMPIONAT.asia\n"Пахтакор" "Хоразм" билан Тошкентда ўйнайди\n18 апрель куни "Пахтакор" Ўзбекистон Кубоги 1/16 финал доирасида "Хоразм" билан майдонга тушади.\nУшбу беллашув аслида "Хоразм"нинг уй стадионида ўтказиши белгиланганди, лекин ҳар икки жамоа келишувига кўра, хоразмликлар пойтахтга ташриф буюрадиган бўлдилар. Шу тариқа Мансур Давлетов шогирдлари 18 апрель, жума куни "Пахтакор" стадионида "шерлар"га қарши баҳс олиб боришади. "Хоразм" биринчи босқичда ўз майдонида "Орол"ни 4:2 ҳисобида мағлубиятга учратган.\nУчрашув 18 апрель куни "Пахтакор" Марказий стадионида соат 18:00да старт олади. Бу сафар ҳам стадионга ташриф буюрадиган ишқибозларда "Пахтакор" футбол клубининг турли эсдалик совғаларини ютиб олиш имконияти юзага келади. Улар клуб рамзи туширилган турли эсдалик буюм-атрибуткалар билан уйларига қайтишлари мумкин. Шунингдек, бир неча ишқибоз "Fitness House" соғломлаштириш марказига бепул ойлик абонементлар соҳибларига айланади. Чипталар стадион кассаларида 2000 сўмдан сотилади.\n"ХОРАЗМ" - "ПАХТАКОР"\nҲакамлар: Азиз Асимов (Тошкент), Холмат Мирзааҳмедов (Тошкент вилояти), Андрей Снетков (Тошкент вилояти), Игорь Худойдотов (Тошкент).


Хитойда коронавирусдан зарарланганларни даволаётган шифокорнинг ўзи касалланиб, вафот этди - Zamin.uz\n16:43 / 25 января 2020\nХитойнинг Ухань шаҳридаги Синьхуа касалхонасининг жарроҳи Лян Удун вафот этди. «Коммерсантъ»нинг South China Morning Post’га таяниб хабар беришича, 62 ёшли эркакнинг вафотига янги турдаги коронавирус келтириб чиқарган пневмония касаллиги сабаб бўлган.\nТасдиқланган сўнгги маълумотларга кўра, коронавирусдан 41 киши вафот этди, 1287 нафари вирус юқтириб олди. Австралия ва Малайзияда биринчи марта касалланиш ҳолати қайд этилди.\nМаълум бўлишича, шифокорда вирус билан зарарланишнинг дастлабки белгилари 16 январда пайдо бўлган, 18 январь куни касалхонага ётқизилган. Коронавирус юқтириб олган шифокорлар сони расман эълон қилинган рақамлардан ҳам кўпроқ эканлиги айтилмоқда.\nХитойнинг «thepaper.cn» нашри Пекинда коронавирус билан зарарланган икки бемор даволаниб, касалхонадан чиққанини маълум қилган. Ухань шаҳрида ҳам коронавирусдан юзага келган пневмония сабабли 15 январда Шанхайдаги касалхонага ётқизилган 56 ёшли бемор аёл касалликдан даволанган эди. Сўнгги 6 кунда аёлнинг нафас олиш тизими яхшиланган, яллиғланиш белгилари йўқ бўлган, янги коронавируснинг нуклеин кислотасига нисбатан иккита текшируви салбий натижа берган.


Қодиров овоз берган участкада Мирзиёев катта фарқ билан ғалаба қозонди. Репортаж – Газета.uz\n«Газета.uz» мухбири «Миллий тикланиш» партиясидан номзод Алишер Қодиров овоз берган Тошкентнинг Миробод туманида жойлашган 83-мактабдаги 116-сайлов участкасида овозларни санаш жараёнини кузатди. ЎзЛиДеП номзоди Шавкат Мирзиёев ушбу участкада 88% овоз тўплади.\nLotinchada На русском языке 25 октябр 2021, 11:54 Сайлов-2021 Сиёсат\n24 октябрь куни соат 20:00 да Ўзбекистонда президент сайловида овоз бериш расман якунланди. Шу вақтдан бошлаб сайлов участкаларида овозларни санаш жараёнлари бошланди. «Газета.uz» мухбири Шуҳрат Латипов Тошкентнинг Миробод туманидаги 83-мактабнинг 116-участкасида бўлди, у ерда «Миллий тикланиш» партиясидан президентликка номзод, ушбу партия етакчиси Алишер Қодиров овоз берди.\nСайлов участкасига Алишер Қодиров турмуш ўртоғи М.Қодирова билан келди, Daryo.uz`нинг маълумотларига кўра, у ушбу мактабда ўқитувчи бўлиб ишлайди.\nМарҳабо Пирьязова (оқ қостюмда).\nСоат 20:00 да участка сайлов комиссияси раиси Марҳабо Пирьязова участка ёпилишини эълон қилди. Партиянинг ишончли вакиллари, кузатувчилар ва ОАВ вакиллари иштирокида сайлов қутиси коридорга кўчирилиб, участка ходимлари ва кузатувчилар ўртасидаги бўшлиқ кичик панжара билан ўраб қўйилди.\nПартия кузатувчилари ва ишончли вакиллари санаш жараёнига унчалик қизиқиш билдирмади. Уларнинг барчаси тўсиқ ортида эди — ҳеч ким ундан ўтиб, столда нима бўлаётганини кўришга ҳаракат қилмади.\nКомиссия аъзолари сайлов бюллетенларини ҳар бир номзод учун алоҳида-алоҳида тахламга бўлиб тарқатди ва овозларни санаб, яроқсиз (бузилган) бюллетенларни четга суриб қўйди. Ушбу жараённинг ўрталарида тахламларнинг баландлиги бўйича, участкада ким ғолиб бўлганлиги аниқ бўлди.\nТахминан соат 20:45 да сайлов участкаси бошлиғи Марҳабо Пирьязова 116-сонли сайлов участкасида овоз бериш натижаларини эълон қилди. Баённома маълумотларига кўра, бу ерда сайловчиларнинг 96,2 фоизи (рўйхатга олинган 2661 нафар сайловчидан 2561 нафари) иштирок этди. 111 киши муддатидан олдин овоз берди. 113 та бюллетень ишлатилмай қолди, 9 таси бузилгани учун яроқсиз деб топилди.\nОвозлар қуйидагича тақсимланди:\nШавкат Мирзиёев (ЎзЛиДеП) — 2254 (88,01%);\nАлишер Қодиров (Миллий тикланиш) — 103 (4,02%);\nМақсуда Варисова (ХДП) — 84 (3,28%);\nБаҳром Абдухалимов («Адолат») — 63 (2,46%);\nНарзулло Обломуродов (Экологик партия) — 48 (1,87%).\nНатижалар эълон қилиниши натижалари бўйича томонларнинг ишончли вакиллари баённоманинг нусхаларини олишди ва участкани тарк этишди.\nЯкшанба куни соат 20:00 ҳолатига кўра, Ўзбекистон президенти сайловида мамлакат ичидаги сайлов участкаларида 16 млн 36 минг 914 киши овоз берди, бу рўйхатдан ўтган сайловчиларнинг 80,8 фоизини ташкил қилади. Сайловнинг дастлабки натижалари 25-октябрь куни тахминан соат 16:00 да эълон қилинади.\n«Газета.uz» 3 423


МТС 2013 йилда Ўзбекистонга қайтиши мумкин - BBC Uzbek - O'zbekiston\nСўнгги янгиланиш 25 декабр 2012 - 12:11 GMT\nМТСнинг Ўзбекистондаги 10 миллионга яқин мижозлари бир кунда тармоқдан узиб қўйилган\nМТСнинг эгаси бўлган "Система" корпорацияси раҳбари Владимир Евтушенковга кўра, ўзбек томони билан бораётган музокаралар келаси йил бошига қадар чўзилиши мумкин.\nРИА Новости агентлигига берган интервюсида жаноб Евтушенков МТС Ўзбекистонга қайтиши, аммо янгича шароитларда иш олиб боришини айтган.\n"Бу одатий музокаралар жараёни ва чамаси келаси йил бошига қадар чўзилади", дея МТС раҳбаридан иқтибос келтиради агентлик.\nЖаноб Евтушенковнинг таъбирича, "кўр ҳассасини бир марта йўқотади ва афтидан, аввалги шартлар энди бўлмайди".\nМТС раҳбарига кўра, Россия мобил операторининг Ўзбекистонга қайтиши борасидаги музокаралар ҳукуматлараро даражада бормоқда.\nШу тариқа жаноб Евтушенков икки ҳафта аввал Россия ва Ўзбекистон ҳукуматлараро комиссияларининг Тошкентда ўтган мажлисида МТС масаласи кўтарилганини тасдиқлаган, аммо музокаралар тафсилотларини ошкор қилмаган.\n2004 йилда "Ўздунробита" мобил алоқа ширкатининг ҳиссаларини сотиб олган МТС Ўзбекистон бозорида 2012 йил июнига қадар фаолият олиб борган.\nЎзбекистон Бош прокуратураси Россия ширкатини молиявий қаллобликлар ва солиқдан қочишда айблаши ва ширкат лицензиясининг тўхтатилиши ортидан 10 миллионга яқин мижозлар ҳеч қандай огоҳлантиришсиз бир кунда тармоқдан узиб қўйилган.\nМТСнинг Ўзбекистондаги мулки ҳибс этилган.\nЎзбек томони "Ўздунробита" бош директори Беҳзод Аҳмедовни халқаро қидирувга берган ва МТСнинг қатор юқори мартабали бошқарувчиларини маҳкамага тортган.\nШу йилнинг ноябр ойида жиноий ишлар бўйича Тошкент шаҳар маҳкамаси 600 миллион доллар миқдоридаги солиқларни тўлаш эвазига "МТС-Ўзбекистон" мулкини давлат тасарруфига ўтказиш қарорини бекор қилган.\nМТС атрофидаги можародан кўп ўтмай, Оврўпода Ўзбекистон телекоммуникация тизимидаги коррупцияга доир икки йирик текширув бошланган.\nШвейцария ва Швеция матбуоти Ўзбекистондаги иккинчи йирик мобил алоқа ширкати бўлган Ucell нинг эгаси- "Тeliasonera" Ўзбекистондаги лицензияси учун Президент Каримовнинг тўнғич қизи Гулнора Каримовага яқин шахсларга пора бергани ҳақида ёзган.\nГулнора Каримованинг ўзи ва ўзбек расмийлари бу иддаоларга жавоб беришмаган.\nКузатувчиларга кўра, МТСнинг Ўзбекистонга қайтиши Россия Тошкентга ўтказган босимлар натижаси бўлади.\nРоссия Бош прокуратураси "МТСнинг Ўзбекистон бозоридан сиқиб чиқарилиши" юзасидан жиноят иши очган ва рус матбуоти айни иш доирасида Гулнора Каримованинг Москвадаги ҳашаматли уйи ҳибс этилгани ҳақида ёзганди.\nГулнора Каримованинг ўзи Твиттердаги саҳифасида бу хабарларни рад этган.


Исроилда қурол юкланган кема қўлга олинди\nИсроил ҳарбий флоти юзлаб тонна миқдоридаги қурол ортилган кемани қўлга олди.\nЭронда чиқарилгани айтилаётган қуроллар Ливандаги Ҳизбуллоҳ ҳаракатига олиб кетилаётгани гумон қилинмоқда.\nИсроил ҳарбийларига кўра, Антигуа байроғи остидаги “Франкоп” номли кема Исроил соҳилларидан 160 километр узоқликда ушланган ва Ашдод портига олиб келинган.\nИсроил Бош вазири Бенямин Нетаняҳу: “Қуролларни Исроилга қирши қўллаш ният қилинган”, дея баёнот берди.\nҚуроллар Эрондан юборилгани айтилмоқда. Исроил Теҳрон ҳукуматини яҳудий давлат душманларига хомийликда айблаб келади.


LG CNS Uzbekistan Ўзбекистонда қуёш панелларини ишлаб чиқаради\n12:05 / 18.09.2015\nЯнги ташкил этилган LG CNS Uzbekistan ўзбек-корейс қўшма корхонаси Ўзбекистонда қуёш панелларини ишлаб чиқаришни режалаштирмоқда. Бу ҳақда Жанубий Кореянинг Yonhap News Agency ахборот агентлиги маълум қилди.\n“Шу билан бир қаторда, муассаса халқаро талабларга жавоб берувчи IT-мутахассисларни қайта тайёрлаш ва малакасини ошириш ишлари билан ҳам шуғулланади”, – дейилади агентлик хабарида.\nАввалроқ 14 сентябрдан бошлаб ўтказилаётган Ахборот-коммуникация технологиялари ҳафталиги доирасида Ўзбекистонда “LG CNS Uzbekistan” Ўзбекистон-Корея қўшма корхонасининг расмий очилиш маросими бўлиб ўтгани хабар қилинган эди.\nҚўшма корхона фаолиятининг асосий йўналиши дастурий маҳсулотларни ишлаб чиқариш, қурилмавий-дастурий мажмуаларни ўрнатиш ва татбиқ қилиш, “Электрон ҳукумат” ва иқтисодиётнинг реал сектори корхоналари учун лойиҳавий ва техник ҳужжатлаштиришни шакллантиришдан иборат.


Тақдир табассуми - Уч илдиз\nby Тўлқин Эшбек · 24.02.2021\nКасб байрамимиз бу йил ҳам жуда файзли бўлди.\nБу йилга алоҳида “урғу” беришим боиси шуки, сўнгги ойларда мамлакатимиз ғоят оғир синовларни бошидан кечирмоқда. Дунёни таҳликага солган пандемия “бўрони”, Сардобадаги сув тошқини, юртимизнинг чекка туманларидаги даҳшатли довуллар…\nМард ва олижаноб Юртбошимизнинг қатъий иродаси ва узоқни кўзлаб қилаётган саъй-ҳаракатлари ҳамда халқимизнинг сабр-бардош ила ташлаётган хайрли қадамлари туфайли фалокатлар даф бўлмоқда, муаммолар бартараф этилмоқда.\nЭлимиз олдиндаги ойдин кунларига ишонч билан боқмоқда.\nЎзи шуларсиз ҳам муаммоларимиз кам эмас. Қанча бунёдкорлик ишлари, қишлоқ хўжалиги, санайверсак, эҳ-ҳе…\nҲар лаҳзада қанча чақалоқлар туғилиши, қанча беморларга тиббий ёрдам кўрсатиш, ёш авлодни ўқитиш, тарбиялаш, аҳоли бандлигини таъминлаш… Санайверган билан адоғи кўринмас ташвишлар…\nШундай кезда мамлакатимиз ижодкорлари бўстонида “Масс-медиа фондидан журналистиканинг Олтин фондига” деган хайрли ташаббусдан дилимиз яйраб кетди.\nБу ҳақда Комил Алламжоновнинг телеграм каналида баён этилган қуйидаги сўзлар хаста дилларга хушнудлик бахш этарди:\n“#xavfsizyordam лойиҳасини давом эттирган ҳолда журналистика ва телекоммуникация соҳасининг 100 нафар вакиллари рўйхатини шакллантирдик. Мазкур рўйхатнинг асосини журналистика соҳасида узоқ йиллар фаолият юритган фахрийлар ташкил қилди, шунингдек саломатлигини тиклаш учун даволанаётган ҳамда турли оилавий сабабларга кўра ижтимоий ҳимояга муҳтож бўлган журналистлар ҳам киритилди. Рўйхатни шакллантиришда, тегишли ташкилотлар ҳамда ижтимоий тармоқлардаги журналистлар гуруҳлари яқиндан ёрдам беришди.\nБиз бугунги синовли кунларда моддий ёрдамга муҳтож ҳамкасбларимизни қўллаб-қувватлаш учун барча имкониятларни ишга солишни ўз бурчимиз деб биламиз”.\nШундай қилиб 25 апрель куни ўша телеграм каналида ёзилганидек “Масс-медиа фондидан журналистиканинг Олтин фондига” хайриясидан баҳраманд бўлган эдик.\nЮқорида айтганимдек, касб байрамимиз жуда файзли бўлди. 27 июнь – Матбуот ва оммавий ахборот воситалари ходимлари куни муносабати билан Президентимиз Шавкат Мирзиёев йўллаган байрам табриги руҳий қанот бахш этган этиб турган бир пайтда “Ишонч” газетаси Бош муҳаррири Ҳусан Эрматовнинг бир қоп совға-саломларидан бошим осмонга етди. Ноёб китоблар, қимматбаҳо совғалар солинган катта пакетда 1 миллион сўм нақд пул ҳам бор экан!\nБайрам куни Масс-медиа фонди масъул ходимлар ҳам махсус пластик карточкада 1 миллион сўм пул маблағлари ҳадя этиб кетдилар!\nМиллий журналистикамизнинг Олтин фонди омон бўлсин, дея дуо қилиб қолдим!\nОчиғи, икки йил илгари саратон хасталигига чалиниб, оғир жарроҳлик операциялари туфайли омон қолгандим. Барибир, бу анчайин оғир дард экан. Яна қанча яшашим фақат ўткир кимёвий дори-дармонларга боғлиқ бўлиб қолганди…\nЎзбекистон Республикаси Президенти Администрацияси, Олий Мажлис Қонунчилик палатаси ва Сенати, Вазирлар Маҳкамаси, Тошкент шаҳар Ҳокимлиги, Ўзбекистон Ёзувчилар уюшмаси, Журналистлар Ижодий уюшмаси, халқаро Пресс-клуб, Масс-медиа фонди, республика Маънавият ва маърифат маркази (ҳамда Тошкент шаҳар ва Олмазор туман бўлимлари) Олий ва ўрта махсус таълим вазирлиги, Мирзо Улуғбек номидаги Ўзбекистон Миллий университетида фаолият кўрсатишаётган азиз Устозлару инсонпарвар масъул ходимлар шу кунгача узлуксиз ҳолимдан хабар олиб, моддий ва маънавий қўллаб-қувватлаб туришибди. Мен истиқомат қиладиган Олмазор туманидаги “Жийдали” маҳалласи раиси ва ходимлари, Устозу шогирдлар, ҳамкасблар, дўстларим кунда-кунора ҳолимдан хабар олишади.\nШифокорлар муолажаси бир ёқ, ана шу меҳрибон Инсонлар мадади бир ёқ бўлиб, ғаройиб мўъжиза юз берди. Саратоннинг оғир туридек аянчли хасталикдан тамомила соғая бошлаётганимни ҳис этиб яшаяпман!\nЎткир кимёвий дорилар таъсирида оппоқ қордек оқариб кетган сочу қошларим сўнгги икки ой орасида қорайиб, ўзимнинг асл ҳолимга кела бошладим!\nУмрим бўйи қора сочларнинг оқариб кетганини кўп кузатганман. Бироқ, оппоқ соч қорайганини кўрмагандим. Тақдир табассумини қарангки, бу мўъжизани ўз бошимда кўриб Оллоҳнинг қудратига, марҳаматига қойил қолиб, шукроналар айтаяпман.\nШу билан бир қаторда мени хасталик жангалига ташлаб қўймай, шунчалик меҳрибонлик кўрсатишаётган олижаноб Инсонларга, дуолар қилишаётган меҳрибонларга таъзимдаман.\nЭзгу ниятим, асл мақсадим шулки, яна қанча яшаш, соғ-саломат юриш насиб этса, она Ватаним ва азиз халқимга сидқи-дилдан хизмат қилавераман!\nУмримнинг энг катта мазмуни ҳам шулдир.\nNext story Ўзбек олимининг китоби хорижда чоп этилди\nPrevious story Депутат ва ёшлар учрашуви


66 та қуён овлаб келаётган овчилар ушланди » Sangzor.uz - Жиззах янгиликлар портали\nAdmin 06-мар, 09:29 0 671 Жамият\nҚорақалпоғистон Республикаси Экология қўмитаси Ахборот хизматининг хабар беришича, ов мавсуми тугаганига қарамай, жорий йилнинг 25 февраль куни Орол табиатни муҳофаза қилиш прокуратураси ва Қорақалпоғистон Республикаси Экология ва атроф-муҳитни муҳофаза қилиш қўмитасининг Биохилмахиллик ва муҳофаза этиладиган табиий ҳудудлар масалалари бўйича давлат инспекторлари М.Рысназаров, Ш.Вапаев, О.Исмайлов, Х.Соатов, К.Алламбергеновлар томонидан рейд ўтказилганида Тўрткўл туманида Хоразм вилояти Боғот тумани фуқаролари Б.Қ. ва А.И.лар 66 та қуён овлаб келаётган пайтида ушланган.\nНоқонуний қуён овчилари ҳайвонат дунёсига жами 44 154 000 сум зарар келтиришган.\nОвланган 66 та қуён Нукус шаҳрида жойлашган ҳайвонат боғига топширилди.\nМазкур ҳолат бўйича барча ҳужжатлар расмийлаштирилиб тергов, суриштирув ишлари олиб бориш учун Қорақалпоғистон Республикаси Орол табиатни муҳофаза қилиш прокуратурасига ўтказилди.\nБраконьерлар қайтиб қўлига милтиқ олмас даражасида жазога тортилар деган умиддамиз.\nСанитар тозалаш корхоналари фаолиятини..\n«Human хусусий бандлик агентлиги»га ишониб,..\nМўйноқ тумани ҳудудида отишма содир бўлди...


Шермурод Субҳон. Китобхон олдидаги масъулият (2009) - www.ziyouz.uz\nБош саҳифа МатбуотҲозирги давр матбуотиШермурод Субҳон. Китобхон олдидаги масъулият (2009)\nУлуғ шоир Мақсуд Шайхзода аслиятдан таржима қилган «65 шеър»(1962) тўпламига Нозим Ҳикмат ёзган сўзбошисида ўзбек китобхонининг бадиий савиясига бўлган ҳурмат-эҳтиромини шундай эътироф этганди: “Ўзбек шеър ўқувчисининг диди юксакдир. Буларнинг барчасини биламан, билганим учун ҳам унинг қаршисига юрагимни ҳовучлаб чиқмоқдаман”.\nДарҳақиқат, ўзига хос дунёқараши-ю кескин фикрлари билан дунё жамоатчилиги диққат-эътиборини тортган, атрофида ҳануз турли зиддиятли мулоҳазалар билдирилаётган мураккаб тақдир эгаси турк ёзувчиси Ўрхон Помуқнинг автобиографик «Истанбул: хотиралар ва шаҳар» романи таржимаси “Жаҳон адабиёти” журналининг ўтган йилги октябр — декабр ҳамда 2009 йилнинг январ ойи сонларида чоп этилиши кўпчилик қатори мени ҳам қувонтирди. Чунки Швеция Қироллик академияси матбуот анжуманида айтиб ўтилганидек: “Она шаҳрининг мунгли руҳиятини акс эттиришда маданиятлар ўртасидаги тафовутларнинг янги жилоларини кашф этган” муаллифнинг халқаро нуфузли Нобел мукофотига лойиқ кўрилган мазкур романини ўзбек тилида ўқишни кўпдан бери орзу қилиб юрардим. Айниқса, мазкур таржима собиқ шўролар тузуми давридаёқ «Ҳозирги замон турк шеърияти»(1980), «Аср овози»(1988) тўпламларидан жой олган жаҳон шеърияти намуналаридан қилган нафис таржималари билан ўзбек шеър муҳибларининг эътиборини қозонган шоир Миразиз Аъзам томонидан амалга оширилганини билиб, кўнглимда тағин бир илиқлик пайдо бўлди. Бундай улкан ишга жазм этган муҳтарам адибимизнинг журъатига таҳсин ўқиган ҳолда, холис ният билан таржима мутолаасига киришдим. Бироқ, афсуски, менинг бу қувончим узоққа чўзилмади. Сабаби… Тўғри, мен таржимашунос эмасман, аммо ўзбек ҳамда турк филологияси бўйича олган сабоғим ҳурмати таржимада йўл қўйилган кўплаб хато ва камчиликлардан кўз юмишни ҳам маъқул топмадим.\nАввало, шуни айтиб ўтсак: эҳтимол, қардош ёки чет эл шеърияти намуналарини таржима қилганда, имкон қадар матн вазни ва оҳангини сақлаб қолиб, обрў олиш мумкиндир, аммо муайян бир насрий асар таржимасига қўл урилганда бундай йўл билан олқишга умидвор бўлишнинг иложи йўқ. Чунки насрий асар таржимасида асл матн тили таржима тилининг адабий нормалари, грамматик қонун-қоидаларига тўла бўйсундирилади. Акс ҳолда, на асл матн жозибасига, на таржима қилинаётган тил нафосатига эришиб бўлади. Қолаверса, хоҳ назмий, хоҳ насрий бўлсин, ҳар қандай асар таржимаси ҳам санъат, тўғрироғи, ижод маҳсули ҳисобланади. Унга ана шу нуқтаи назардан ёндашилмас экан, кўзланган мақсадга эришиш душвор.\n«Истанбул: хотиралар ва шаҳар» романи таржимаси, афсуски, деярли дастлабки, қоралама ҳолатда, яъни сўзма-сўз қандай ўгирилган бўлса, шундайлигича таҳрир қилинмай нашр этилган. Оқибатда ўзбек тили грамматик қонун-қоидалари, адабий тил меъёрларидан йироқ турк тили грамматикасига хос сўз бирикмалари, изофа ва феъл замонлари қўшимчалари, жумла қурилишининг айнан қўлланилиши, бир сўзнинг синоними бўла туриб, қайта-қайта такрорланиши каби кўплаб камчиликларга йўл қўйилганини кўрамиз.\nСўзимизнинг исботи сифатида таржиманинг илк жумлаларига эътиборни қаратсак:\n“Истанбул кўчаларининг ичкарисидаги ерда, бизникига ўхшаган бир бошқа уйда қош-кўзидан тортиб оғзи-бурнигача ҳамма аъзоси билан менинг ўхшашим, эгизим, ҳатто худди ўзимдай бир бошқа Ўрхон яшашига болаликдан бошлаб узоқ йиллар ақлимнинг бир чеккасида инониб юрдим. Бу фикр илк бора қаердан ва қандай қилиб менга келиб қолганини эслаёлмайман”.\nБизнингча, ушбу жумлаларни, жилла қурса, қуйидагича таҳрир қилишга зарурат бор:\n“Истанбул кўчаларининг бирида бизникига ўхшаш бошқа бир уйда қошу кўзидан оғзи-бурнигача ҳамма аъзоси меникига менгзаган, эгизим, ҳатто худди ўзимдай бир бошқа Ўрхон истиқомат қилишига болалигимдан бери узоқ йиллар инониб яшадим. Бу фикр хаёлимга илк бора қаердан ва қандай келиб қолганини эслай олмайман”.\nБошқа бир ўринда ҳам худди шундай услубий хатоликка йўл қўйилган:\n“Қор болалигим Истанбулининг айрилмас бир қисми эди”.\nУшбу жумла “Қор Истанбулда кечган болалигимнинг айрилмас бир парчаси эди” тарзида таржима ёхуд таҳрир қилинганда тўғрироқ бўлармиди.\nМутаржим асарнинг журналнинг 2008 йил октябр сонида босилган қисмида турк тилидаги маса сўзига шундай изоҳ беради: «Масо — арабча сўз бўлиб, “стол” маъносида ишлатилади». Ҳолбуки, masа — юнонча сўз бўлиб, туркчада ҳам masa тарзида ёзилади ва талаффуз этилади. Таржимон юқоридаги изоҳда мазкур сўзнинг ўзбек тилида фаол қўлланадиган муқобили гарчи стол эканлигига ишора қилса-да, бироқ таржимада кўп ўринларда негадир айнан масо шаклини қўллаб, тағин бир хатоликка йўл қўяди.\nТурк удумига кўра, хотин кишининг эрига: “Кўрдингми, Ойдин нима деганига қара” қабилида мурожаат этиши табиий ҳол ҳисобланади. Ўзбек менталитетига ёт бўлган бундай мурожаатнинг таржимада айнан ўгирилгани ноўриндир.\n«Истанбул: хотиралар ва шаҳар» романининг аслияти билан ўзбек тилидаги таржима матни қиёсланганда, турк тилидаги жуда кўп сўзлар ўзбек тилига хато таржима қилинганининг гувоҳи бўламиз. Мисол учун, турк тилида хавотир, қизиқиш, истак, хоҳиш маъноларини билдирувчи merak сўзининг ўзбек тилига мароқ; зиёли, маърифатли маъноларини билдирувчи aydn сўзининг ўзбек тилига ойдин; кўникмоқ, одатланмоқ, ўрганиб қолмоқ маъноларини билдирувчи alshmak сўзининг ўзбек тилига олишмоқ деб, яъни асл маънолари четда қолиб, хато бир тарзда ўгирилиши; вулқон маъносини билдирувчи yanardag сўзининг ўзбек тилига тушунарсиз ёнартоғ; нур, ёруғлик, чироқ маъноларини билдирувчи IshIk сўзининг ўзбек тилига ишиқ; қишлоқ маъносини билдирувчи kоy сўзининг ўзбек тилига кўй; енгил, осон маъноларини билдирувчи hafif сўзининг ўзбек тилига хафиф; омборхона маъносини билдирувчи depo сўзининг ўзбек тилига депо; ҳуштак, сигнал маъноларини билдирувчи duduk сўзининг ўзбек тилига дудук тарзида, яъни таржима қилинмай айнан «ўгирилиши» таржима савиясининг янада пасайишига олиб келган.\nДарвоқе, фразеологик ибора, турғун бирикма, мақоллар, жуфт сўзлар ҳар бир тилнинг ўзига хослигини таъминловчи унсурлар ҳисобланади. Турк тилида siyah-beyaz: қора-оқ шаклига эга бўлган жуфт сўзнинг ўзбек тилидаги муқобили оқ-қора бўлишига қарамай, асарда 5-бўлимнинг номи ҳисобланган ҳамда саҳифаларда 57 бор такрорланган ушбу жуфт сўз таржимада ҳам тескари: қора-оқ ҳолида ўгирилган.\nРоманнинг турк тилидаги матнида сифатдан олдин қўлланилиб, кучайтирув ҳосил қилган ne — нақадар сўзининг ўзбек тилига на — инкор юкламаси ҳолида таржима қилиниши оқибатида жумладаги асл маъно жиддий ўзгаришга учраган: “Ғарблик кузатувчининг шаҳарни теран бир тарзда танқид (аслида тадқиқ — Ш.С.) қилиб ерга урган мақоласини унга қўшилиб ўқиш истаги менда ҳам бордир ва бу турдаги мақолаларни ўқимоқ Истанбулнинг на гўзал, на ғалати, на ҳайратланарли ва ўзига хос бир жой эканлигини такрорлаб турган Пиер Лоти каби ёзувчиларни ўқишдан кўра завқлироқдир”.\nТаржимада исм ва жой номлари ёзилишида ҳам қатъий бир изчиллик, тартибга амал қилинмаган: асл матндаги тарихий шахслар: TanpInar – Танпинарни Тонгпинар; Yavuz – Ёвузни Явуз; Bayar – Баярни Боёр деб, ёки тарихий обида Ayasofya – Аясофияни бир ўринда Аё-София, бошқа бир ўринда эса Айя-София кўринишида ўгиришга қандай ҳожат бор экан?\nХуллас, ҳар қандай асарнинг ўқилиши равон, жумлалари бадиийликка, экспрессив бўёқдорликка эга бўлгандагина китобхонни ўз ортидан етаклай олади. Бу талаб таржима асарлари учун ҳам асосдир. Акс ҳолда, “сурнайчидан бир пуф” қабилида иш кўриб, ўқувчини ора йўлда қолдиришдан ҳеч қандай наф йўқ.\nЁзишни ҳаётининг асосий мазмуни деб билган Ўрхон Помуқнинг барча мухлису мухолифлари томонидан якдиллик билан эътироф этилган энг муҳим ютуғи – адиб қандай мавзуга қўл урмасин, тилдан ниҳоятда усталик билан фойдаланиб, асарга жозиба бахш этишидир. Асарлари жаҳоннинг қирқдан ортиқ тилларига қайта-қайта таржима қилиниб, бир қанча халқаро нуфузли совринларга ноил кўрилишининг сабабларидан бири ҳам шунда. Таржимада ана шу жиҳатларга эътибор қаратилганда нур устига нур бўларди.\n«Ўзбекистон адабиёти ва санъати» газетасининг 2009 йил 42-сонидан олинди.\n← Аввалги Аввалги Шариф Юсупов. “Забоним қуши ул хирмандин доначин ўлди” (2009)\nКейинги → Кейинги: Анбара Отамуродова, Оллоназар Абдураҳимов. Имон нурларига йўғрилган ижод (2009)


Тўғриланиши лозим бўлган тушунчалар: «Ла илаҳа иллаллоҳ» тушунчаси (18)\nBy IxlosOrg on 02/06/2020 МАҚОЛАЛАР ТЎҒРИЛАНИШИ ЛОЗИМ БЎЛГАН ТУШУНЧАЛАР\nЭнди чеклов ва рухсатларга келсак, инсон ерни обод этиш ишидаги ўринбосарликни мукаммал адо этиши учун унга нималар зарур бўлишини яратган зот Аллоҳ яхши билади. Хоҳиш-истакларга ортиқча берилиб, чегарадан чиқиб кетиш инсонни бузади, солиҳлар мақомидан узоқлаштиради. Ҳолбуки, Аллоҳ инсонни ҳайвондан фарқли ўлароқ энг гўзал суратда яратган. Уни еру осмонлар кўтара олмайдиган оғир омонатни кўтаришга лойиқ қилган. Ер ва осмонлар бу ишга лойиқ бўлмаганлари учун уни кўтаришдан бош тортган эдилар.\nЧекловлар инсон ҳаётида икки хил вазифани ўтайди. Биринчи вазифаси, инсоннинг ҳоҳиш-истаклари миқдорини белгилайди. Шу билан унинг бор кучи фақат ҳиссий майдонда сарфланиб кетишининг олди олинган бўлади. Иккинчиси, ўша кучни тўғри йўналишга солиб қўяди. Шу билан инсон ҳиссий майдондан маънавий майдонга кўтарилади, юксак мақомга эришади ва елкасига юкланган омонатни адо этишга муяссар бўлади.\nШундай қилиб, инсон вужуди чекловлар ва рухсатлар ўртасида мувозанатли ҳолга келади ва ўзининг ҳаётдаги вазифасини энг гўзал суратда адо этади. Лекин ҳар доим ҳам чекловни бузмай юравермайди ва ҳар ҳолатда ҳам ўзининг мувозанатини сақлаб туравермайди:\n“Биз Одамга у дарахт мевасидан еб қўйишидан илгари ундан емаслигини амр этган эдик. Биз унга, Иблис сенга ва жуфтингга душмандир, у сизларни жаннатдан чиқариб қўймасин, акс ҳолда, сен ва жуфтинг дунёда бахтсиз бўлиб қоласиз, деб айтган эдик. Шайтон уни васваса қилди, Одам унга итоат қилди ва Аллоҳнинг амрини унутди. Биз Одамда ўзига буюрилган нарсани ёдда тутадиган кучли азму қарорни топмадик“. (Тоҳо, 115).\n“Одам фарзандлари ҳаммаси хатокордир. Хатокорларнинг яхшилари эса тавба қилгувчиларидир“. (Ҳадисни Аҳмад, Абу Довуд, Ибн Можа ва Дорамий ривоят қилганлар).\nДемак, гуноҳ содир бўлиши бор нарса.\nГуноҳ ишлар икки сабабнинг бири билан ёки бир вақтнинг ўзида икки сабабга кўра содир этилади. Яъни инсондаги хоҳиш-истак кучли бўлганидан ёки хоҳиш-истакни чегаралайдиган чекловларга унинг эътибори сусайганидан ёки мазкур иккала сабабга кўра гуноҳ содир этилиши мумкин. Натижа гуноҳларга элтувчи омиллар миқдорига қараб катта ёки кичик бўлади. Гуноҳга элтувчи омил кучсиз бўлса, уни тўхтатиш осонроқ кечади. Агар омил кучли бўлса, уни тўхтатиш иймон қувватига боғлиқдир. Инсоннинг иймони мустаҳкам бўлса, ўзини гуноҳдан тўхтатиб қолиши мумкин, ёки гуноҳни оз-моз қилади-да, узоққа бормай тўхтайди. Буни Қуръони каримда “ламам”, яъни кичик гуноҳ иш қилмоқ ёки гуноҳга яқинлашиб, сўнг гуноҳ қилмасдан ўзни тийиб олмоқ, деб ифода этилган. Аммо иймони заиф бўлса, ҳар қандай гуноҳ олдида таслим бўлиши муқаррардир. Аллоҳ асрасин!\nАллоҳга ва охиратга бўлган иймон инсонни хоҳиш-истаклар қаршисида кучли қилиб қўяди. Иймоннинг кучи ва даражасига қараб, инсон Аллоҳ унга чизиб берган чегара ичида ўзини тута олади. Яъни Аллоҳнинг амрига бўйсуниш ва фарз қилган ибодатларни адо этишда қийналмайди. Лекин бу дегани инсон ўзининг инсонлик сифатидан чиқиб, фариштага айланиб қолади, дегани эмас. Чунки у инсондир, хато ва гуноҳ қилиш пешонасига битилгандир. Айтмоқчи бўлганимиз шуки, агар инсоннинг иймони кучли бўлса, Аллоҳнинг амрига сўзсиз бўйсунади, Аллоҳ фарз қилган ибодатларни адо этади ва ибодат унинг ҳаётида асосий мақсадга айланади. Ундан бошқа ишлар эса ўткинчи ва иккинчи даражали бўлиб, улар учун ҳеч ғам емайди. Ана ундан кейин қуйидаги раббоний сифатга лойиқ бўлади:\n“Улар бирон катта гуноҳ қилиб қўйсалар ёки (кичикроқ гуноҳлар билан) ўзларига зулм қилсалар, Аллоҳни эсга олиб, Ундан гуноҳларини кечиришини сўрайдиган кишилардир. Улар тавба қилсалар, Аллоҳ албатта тавбаларини қабул қилишини билган ҳолларида, гуноҳу маъсиятда давом этмайдилар. Уларнинг мукофотлари Аллоҳ гуноҳларини кечириши ва уларни остидан анҳорлар оқиб турадиган, улар абадий қоладиган жаннатларга киритишидир. Яхши амал қилувчи зотлар учун нақадар яхши мукофот!” (Оли Имрон, 135-136).\nАммо Аллоҳга ва охиратга бўлган иймон заифлашадиган бўлса, заифлик даражасига қараб, юқорида айтилган сўзнинг акси кўрилади. Аллоҳ йўлидаги собитқадамлик бир ўткинчи ҳолатга айланади-да, гуноҳ, зулм ва фасод йўли асосий мақсад бўлиб қолади.\nЛекин инсон гуноҳ қилиши сабабли уни Исломдан чиқариб юборилмайди. Бунга уламоларимиз иттифоқ қилганлар. Инсон Исломдан қачон чиқади? Бир гуноҳ ишни ҳалол деб эътиқод қилса, шундагина Исломдан чиқади. Гарчи инсон ўша гуноҳни қилмаса ҳам, ёмон эътиқоди сабабли Исломдан чиқаверади. Гуноҳни ҳалол санаш уни ҳаром санаб туриб қилишдан ёмондир. Аллоҳ асрасин! Инсон иймони заифлашган пайт гуноҳга қўл уради, берган аҳдини худди Одам алайҳиссалом унутгани каби унутади. Гарчи қалбида иймон мавжуд бўлса ҳам, азму қарори бўшашиб, иймон ҳаловатини йўқотади. Бунга Пайғамбар саллаллоҳу алайҳи ва салламнинг ушбу ҳадислари далилдир:\n“Зинокор зино қилаётган пайтида иймонли ҳолда зино қилмайди. Ўғри ўғирлик қилаётган пайтида иймонли ҳолда ўғирлик қилмайди” (Бухорий ва Муслим ривояти).\nГуноҳ иш қилгандан кейин инсон ғафлатидан уйғонса, қилган ишига пушаймон бўлса, Раббига истиғфор айтиб, чинакам тавба қилса, Аллоҳ тавбасини қабул қилади.\nГуноҳни ҳалол санаш Аллоҳга ибодат қилишдан бош тортиш, Аллоҳга бўйсунмаслик демакдир. Бундай одам гўёки тили билан ёки ҳолати билан бу ибодатлар Аллоҳ танлаган ишлардир, бу борада менинг ўзимнинг ҳам шахсий фикрим бор, деётгандай бўлади. Аллоҳ шайтонни Одамга сажда қилишга буюрганда, шайтон Унга осийлик қилиб, бундай деган эди: “Унга сажда қилмаганим боиси – мен ундан афзалман. Мени ўтдан яратгансан, уни эса лойдан яратдинг. Ўт лойдан яхшироқ” (Сод, 76).\nБошқа бир оятда: “Қора балчиқдан бўлган қуриган лойдан яратганинг инсонга сажда қилиш менга ярашмайди” (Ҳижр, 33).\nАллоҳ таоло бундай гуноҳни кечирмайди. Чунки у ширкдир:\n“Аллоҳ таоло Ўзига ширк келтирилишини кечирмайди. Ундан бошқа ҳар қандай гуноҳни Ўзи истаган бандасидан кечиради” (Нисо, 116).\nAvvalgi maqolaТавҳид ақидаси: Мусулмонлар ҳаётида бидъатларнинг пайдо бўлиши ва унга олиб келган сабаблар\nKeyingi maqola Аллоҳнинг исм ва сифатлари | Ғофир, Ғофур, Ғаффор | #35 | Шайх Содиқ Самарқандий


Қирғизистон президенти Алмазбек Атамбаев соғлиғи ёмонлашгани сабаб БМТ сессиясида иштирок этмайди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Қирғизистон президенти Алмазбек Атамбаев соғлиғи ёмонлашгани сабаб БМТ сессиясида иштирок этмайди\t13:04, 20 сентябрь\tБишкекдан Нью-Йоркка йўл олган самолёт Отатурк аэропортига қўниб ўтишни режалаштирилган эди. Йўлда Қирғизистон президенти ўзини ёмон ҳис эта бошлади, деб хабар беради президент матбуот хизмати. Шу муносабат билан президент шошилинч тиббий кўрикдан ўтказилди. Алмазбек Атамбаев кўкрак қисмидаги оғриқдан шикоят қилмоқда. Тиббий кўрикдан сўнг шифокорлар президент зудлик билан чуқурлаштирилган тиббий кўрикдан ўтиши зарурлигини таъкидлади. Шифокорларнинг дастлабки ташхисига кўра, мамлакат раҳбарида юрак касалликлари аломатлари сезилган. Шунинг учун Алмазбек Атамбаев тиббий кўрикдан ўтказилади ва бир муддат шифокорларнинг назорати остида бўлади. БМТ Бош Ассамблеясининг 71-сессиясида қатнашиш учун учиб кетаётган Қирғизистон Республикаси делагициясига мамлакат ташқи ишлар вазири Эрлан Абдылдаев бошчилик қилади.